cyanic-selkie/wikianc huggingface dataset:
മനസ്സുലു
മേഖലയിൽ ട്രെക്കിംഗ്
മനസ്സ്ലു മേഖലയിലൂടെ ട്രെക്കിംഗ് നടത്തുമ്പോൾ, 7,000 മീറ്ററിലധികം (23,000 അടി) ഉയരമുള്ള കൊടുമുടികൾ ഉൾപ്പെടെ 6,500 മീറ്ററിലധികം (21,300 അടി) ഉയരമുള്ള പത്ത് കൊടുമുടികൾ കാണാം. ഉയർന്ന ചുരങ്ങളിലൂടെ പര്യവേഷണങ്ങൾക്ക് പോകുന്നതിന് മുമ്പ് ആളുകൾ ത്സും വാലിയും ഗണേഷ് ഹിമാൽ ബേസ് ക്യാമ്പും അക്ലിമൈസേഷൻ ട്രിപ്പുകൾ ആയി ചേർക്കുന്നു. വളരെക്കാലമായി വിനോദസഞ്ചാരികൾക്കായി പരിമിതപ്പെടുത്തിയിരുന്ന ത്സും പ്രദേശം ഇപ്പോൾ ട്രെക്കിംഗ് നടത്തുന്നവരുടെ ആകർഷണ കേന്ദ്രമാണ്. നേപ്പാൾ സർക്കാർ അടുത്തിടെ ഗ്രൂപ്പ് ടൂറിസ്റ്റുകൾക്കായി ഇത് തുറന്നുകൊടുത്തു. അതിന്റെ പ്രാകൃതമായ സംസ്കാരം നിലനിർത്തുന്നതിനും അതിന്റെ ദുർബലമായ ആവാസവ്യവസ്ഥയെ നിലനിർത്തുന്നതിനുമായി, ത്സുമിലെ ഉത്തരവാദിത്ത ടൂറിസം പ്രോത്സാഹിപ്പിക്കുന്നതിൽ ത്സും വെൽഫെയർ കമ്മിറ്റി ഏർപ്പെട്ടിരിക്കുന്നു. എന്നിരുന്നാലും, സുസ്ഥിര വിനോദസഞ്ചാരത്തിനായുള്ള പ്രാദേശിക പങ്കാളിത്തം ഇപ്പോഴും ഒരു വെല്ലുവിളി നിറഞ്ഞ കടമയാണ്.
ഏരിയ വികസന പദ്ധതി
ഏഷ്യൻ ഡെവലപ്‌മെന്റ് ബാങ്ക് നൽകുന്ന ലോൺ ഫണ്ടുകൾക്ക് കീഴിൽ, നേപ്പാൾ സർക്കാരിന് "മനസ്ലു ഇക്കോ-ടൂറിസം ഡെവലപ്‌മെന്റ് പ്രോജക്റ്റ്" എന്ന പേരിൽ ഒരു ഇൻഫ്രാസ്ട്രക്ചർ പ്രോജക്റ്റ് നടപ്പിലാക്കിവരികയാണ്. പരിസ്ഥിതിക്ക് ദോഷകരമല്ലാത്ത രീതിയിൽ വിനോദസഞ്ചാരത്തെ പിന്തുണയ്ക്കുന്നതിന് മനസ്ലു പ്രദേശത്തിന്റെ ശേഷി മെച്ചപ്പെടുത്തുകയാണ് ലക്ഷ്യം.
External links
വർഗ്ഗം:നേപ്പാളിലെ പർവ്വതങ്ങൾ
പക്കല നിലബഡി
ത്യാഗരാജസ്വാമികൾ ഖരഹരപ്രിയരാഗത്തിൽ ചിട്ടപ്പെടുത്തിയ പ്രസിദ്ധമായ ഒരു കൃതിയാണ് പക്കല നിലബഡി
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ഖരഹരപ്രിയ രാഗത്തിൽ ചിട്ടപ്പെടുത്തിയ കൃതികൾ
നാഷണൽ ഡയറി റിസർച്ച് ഇൻസ്റ്റിറ്റ്യൂട്ട്
പാലുൽപ്പാദന മേഖലയിലെ ഗവേഷണത്തിനുള്ള ഇന്ത്യയിലെ പ്രധാന സ്ഥാപനമാണ് നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് ( എൻ‌ഡി‌ആർ‌ഐ ), കർണാൽ. 1989-ൽ ഈ സ്ഥാപനത്തിന് ഡീംഡ് യൂണിവേഴ്സിറ്റി പദവി ലഭിച്ചു.
അവലംബം
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ഓബോ
പുറത്തേയ്ക്കുള്ള കണ്ണികൾ
വർഗ്ഗം:സുഷിരവാദ്യങ്ങൾ
യെനാൻ (മലയാള മാസിക)
ലഘുചിത്രം|[[യെനാൻ(മലയാള മാസിക)|യെനാൻ കവർ]]
അടിയന്തിരാവസ്ഥക്കു തൊട്ടു മുമ്പ് തലശ്ശേരിയിൽ നിന്ന് പ്രസിദ്ധീകരണം ആരംഭിച്ച മലയാളമാസികയാണ് യെനാൻ. വി. സി. ശ്രീജൻ, കെ. കെ. കൊച്ച്, സിവിക് ചന്ദ്രൻ എന്നിവർ ഈ മാസികയുടെ പത്രാധിപസമിതിയിൽ പ്രവർത്തിച്ചിരുന്നു. ഒളിവുപ്രവർത്തനം നടത്തിയിരുന്ന സി.പി.ഐ (എം. എൽ) ന്റെ ആശയപ്രചരണത്തിനായി ആരംഭിച്ച മാസികയ്ക്ക് കെ. വേണുവിന്റെ നിർദേശങ്ങളും സഹായവും ഉണ്ടായിരുന്നു. അടിയന്തിരാവസ്ഥയുടെ ആദ്യപകലിൽ മാസിക നിരോധിക്കപ്പെടുകയും പത്രാധിപസമിതിയിലെ അംഗങ്ങളെല്ലാം അറസ്റ്റിലാവുകയും ചെയ്തു. അതോടെ ഈ പ്രസിദ്ധീകരണം ഇല്ലാതായി. വില്പനയ്ക്കായി വിതരണം ചെയ്യപ്പെട്ട കോപ്പികൾ കണ്ടുകെട്ടുകയും ചെയ്തു.
അവലംബം
വർഗ്ഗം:നിരോധിച്ച പ്രസിദ്ധീകരണങ്ങൾ വർഗ്ഗം:പ്രസിദ്ധീകരണം നിലച്ച മലയാളമാസികകൾ വർഗ്ഗം:ഇന്ത്യയിലെ അടിയന്തരാവസ്ഥ
സന്ധ്യ കുമാർ
ജീവിതരേഖ
തൃശ്ശൂർ, ശങ്കർ കുമാറിന്റെയും വത്സലയുടെയും മകളായ സന്ധ്യ വളർന്നത് ഡൽഹിയിലാണ്. ഡൽഹി ജാമിയ മിലിയ സർവകലാശാലയിൽ നിന്ന് മാസ് കമ്യൂണിക്കേഷനിൽ എം.എ.യും സാൻ ഫ്രാൻസിസ്‌കോ ആർട്ട് ഇൻസ്റ്റിറ്റിയൂട്ടിൽ നിന്ന് സിനിമയിൽ എം.എഫ്.എയും കഴിഞ്ഞു. 2007 മുതൽ ഡോക്യുമെന്ററി രംഗത്ത് പ്രവർത്തിക്കുന്നു. അഭിഭാഷകനായ നന്ദൻ കാമത്തിനെ വിവാഹം ചെയ്ത് ബാംഗ്ലൂരിൽ താമസിക്കുന്നു.
പുരസ്കാരങ്ങൾ
നിരവധി ദേശീയ, അന്തർദേശീയ ചലച്ചിത്രമേളകളിൽ സന്ധ്യയുടെ സിനിമകൾ പ്രദർശിപ്പിച്ചിട്ടുണ്ട്. 2011-ലെ ആർട്ട്തിങ്ക് സൗത്ത് ഏഷ്യ ഫെലോഷിപ്പ്, ഇന്ത്യ ഫൗണ്ടേഷൻ ഫോർ ആർട്സിന്റെ ആർട്ട് റിസർച്ച് ആൻഡ് ഡോക്യുമെന്റേഷൻ ഗ്രാന്റ് എന്നിവയും സന്ധ്യയ്ക്ക് ലഭിച്ചിട്ടുണ്ട്.
പുറം കണ്ണികൾ
വർഗ്ഗം:ഡോക്യുമെന്ററി ചലച്ചിത്രസംവിധായകർ വർഗ്ഗം:ദേശീയ ചലച്ചിത്രപുരസ്കാരങ്ങൾ
സാമി ഭാഷകൾ
പ്രധാനമായും വടക്കൻ യൂറേഷ്യയിലെ 25 ദശലക്ഷത്തോളം ആളുകൾ സംസാരിക്കുന്ന യുറാലിക് ഭാഷകളായ 38 ഭാഷകളിൽ ഉൾപ്പെട്ട ഭാഷയാണ് സാമി ഭാഷ. Sami ഉത്തര യോറോപ്പിന്റെ വടക്കൻ ഭാഗത്ത് താമസിക്കുന്ന സാമി ജനങ്ങളാണ് സാമി ഭാഷകൾ സംസാരിക്കുന്നത്. ഫിൻലാൻഡിന്റെ വടക്കൻ ഭാഗം, നോർവേ, സ്വീഡൻ, റഷ്യയുടെ വടക്കുപടിഞ്ഞാറൻ അറ്റത്തുമാണ് സാമി ജനങ്ങൾ അധികമായും വസിക്കുന്നത്. സ്വഭാവവും രീതിയുമനിസരിച്ച് പത്തോ അതിൽ അധികമോ സാമി ഭാഷകൾ നിലവിലുണ്ട്.
അവലംബം
വർഗ്ഗം:ഭാഷകൾ വർഗ്ഗം:ഫിൻലാന്റിലെ ഭാഷകൾ വർഗ്ഗം:നോർവെയിലെ ഭാഷകൾ വർഗ്ഗം:സ്വീഡനിലെ ഭാഷകൾ വർഗ്ഗം:റഷ്യയിലെ ഭാഷകൾ വർഗ്ഗം:യുറാളിക് ഭാഷകൾ
ഡി. സുജാത ദേവി
തെലുങ്ക് ഭാഷയിലെ ഒരു എഴുത്തുകാരിയാണ് '''ഡി. സുജാതദേവി'''. കേന്ദ്ര സാഹിത്യ അക്കാദമിയുടെ ബാൽ സാഹിത്യ പുരസ്കാർ നേടിയിട്ടുണ്ട്.
അവലംബം
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ വർഗ്ഗം:തെലുഗ് കഥാകൃത്തുക്കൾ
കേരളസംസ്ഥാന ചലച്ചിത്രപുരസ്കാരം 1969
മലയാളചലച്ചിത്രത്തിന് കേരളസർക്കാർ പുരസ്കാരങ്ങൾ ഏർപ്പെടുത്തിയത് 1969-ലാണ്. ഏറ്റവും മികച്ച ചിത്രമായി പി. സുബ്രഹ്മണ്യൻ സംവിധാനം ചെയ്ത കുമാരസംഭവവും മികച്ച സംവിധായകനായി എ. വിൻസെന്റും തിരഞ്ഞെടുക്കപ്പെട്ടു.
അവലംബം
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
കടവല്ലൂർ അന്യോന്യം
കേരളത്തിലെ തൃശ്ശൂർ ജില്ലയിലെ കടവല്ലൂരിൽ വർഷാവർഷം നടക്കുന്ന ഋഗ്വേദ പാരായണ മത്സരമാണു് കടവല്ലൂർ അന്യോന്യം. കടവല്ലൂരിലെ ശ്രീരാമസ്വാമി ക്ഷേത്രത്തിൽ എല്ലാ വർഷവും വൃശ്ചികമാസത്തിൽ എട്ടു ദിവസങ്ങളിലായാണു് അന്യോന്യം നടക്കുന്നത്. കേരളത്തിലെ പ്രധാനപ്പെട്ട രണ്ടു ഋഗ്വേദ പഠന പാഠശാലകളായ തിരുനാവായ മഠം, തൃശ്ശൂർ ബ്രഹ്മസ്വം മഠം എന്നിവിടങ്ങളിലെ വേദ പഠന വിദ്യാർത്ഥികളാണു് ഈ മത്സരത്തിൽ പങ്കെടുക്കുന്നത്.
വാരമിരിക്കുക, ജടചൊല്ലുക, രഥ ചൊല്ലുക ഇവയാണ് പരീക്ഷയ്ക്കുള്ള വിഷയങ്ങൾ. പരീക്ഷയ്ക്കു ചേരുവാൻ ഉദ്ദേശിക്കുന്നവർ പല പ്രാവശ്യവും ഓരോരോ അമ്പലങ്ങളിൽ നടക്കുന്ന വാരങ്ങളിൽ പോയി, വേദം ചൊല്ലണം. "സമക്ഷത്തുചൊല്ലൽ" എന്നാണിതറിയപ്പെടുന്നത്. കിഴക്കുപടിഞ്ഞാറ് എന്ന പരീക്ഷയാണ് കടവല്ലൂർ അന്യോന്യത്തിലേക്കുള്ള തിരഞ്ഞെടുപ്പ്. തൃശ്ശൂർ ബ്രഹ്മസ്വം മഠത്തിൽ വെച്ച് തുലാമാസത്തിലാണ് ഈ പരീക്ഷ നടക്കുക. ഇതിൽ രണ്ടു വാരമെങ്കിലും ശരിയാവുന്നവർക്കേ കടവല്ലൂർ വാരമിരിക്കാൻ യോഗ്യത ലഭിക്കുകയുള്ളൂ. കടവല്ലൂര്‌ ജട ചൊല്ലുവാൻ ഇച്ഛിക്കുന്ന ആൾ `കിഴക്കു പടിഞ്ഞാറ്‌' പരീക്ഷയിൽ നാലു ജട പിഴയ്‌ക്കാതെ ചൊല്ലണം. രഥ ചൊല്ലുന്നവൻ അവിടെ രണ്ടു `രഥ' പിഴയ്‌ക്കാതെ ചൊല്ലണം. `കിഴക്കു പടിഞ്ഞാറ്‌' പരീക്ഷയിൽ ജടയും രഥയും ചൊല്ലുമ്പോൾ രണ്ടു പിഴവുകൾ വരെ ക്ഷന്തവ്യമാണ്. എന്നാൽ മൂന്നു പിഴ പിഴച്ചാൽ (`കലമ്പുക ' എന്നാണ് നമ്പൂതിരിമാരുടെ ഇടയിലുള്ള പ്രയോഗം) അയാൾ പരാജയപ്പെട്ടതായി കണക്കാക്കും. കിഴക്ക് പടിഞ്ഞാറ് പരീക്ഷ തുലാം 25ന് ആണ് അവസാനിക്കുക. വൃശ്ചികം ഒന്നാം തിയ്യതി രഥ, മൂന്നാം തിയ്യതി ജട എന്നാണ് മത്സരക്രമം. പരീക്ഷ പതിനാറുമുതൽ ഇരുപത്തിനാലു ദിവസം വരെ നീണ്ടുനില്ക്കാം.
ചടങ്ങുകൾ
ഈ പരീക്ഷകൾ എല്ലാം രാത്രിസമയത്താണ് നടത്താറുള്ളത്. തുലാം 30 നു-വൈകുന്നേരം രണ്ടു യോഗക്കാരും കടവല്ലൂർ എത്തും. ആദ്യത്തെ ദിവസത്തെ പരീക്ഷയുടെ പേർ ‘ഒന്നാംതി മുൻപിലിരിക്കലും’ `ഒന്നാംതി രണ്ടാംവാര’വുമാകുന്നു. ‘മുൻപിലിരിക്കുക’ എന്നുവച്ചാൽ ഒന്നാമതായി വാരമിരിക്കുക എന്നർത്ഥം. പിന്നത്തെ പരീക്ഷ `ഒന്നാംതി ജട’യും `മൂന്നാംതി രഥ’യുമാണ്. ശേഷമുള്ള ദിവസങ്ങളിൽ ചൊല്ലുന്ന ജടയ്ക്കും രഥയ്ക്കും ‘മുക്കിലേ ജട’ ‘മുക്കിലേ രഥ’ എന്നിങ്ങനെ പേർ പറയുന്നു. അതിന് ഒന്നിനൊന്നു മേലേക്കിടയിലുള്ള പരീക്ഷകളാണ് ‘കടന്നിരിക്കലും’ `വലിയ കടന്നിരിക്ക’ലും: ഇവ രണ്ടും രഥയിലുള്ള പ്രയോഗവിശേഷങ്ങൾതന്നെ. `വലിയ കടന്നിരിക്ക’ലിൽ വിജയിയായ വൈദികനു സമുദായത്തിൽ വലിയ സ്ഥാനം ലഭിക്കുന്നു.
പുറമെ നിന്നുള്ള കണ്ണികൾ
വർഗ്ഗം:വേദങ്ങൾ വർഗ്ഗം:കേരളസംസ്കാരം വർഗ്ഗം:കേരളത്തിലെ ഹിന്ദു ആഘോഷങ്ങൾ വർഗ്ഗം:മത്സരങ്ങൾ
പി.കെ. ചന്ദ്രാനന്ദൻ
പുന്നപ്ര വയലാർ സമരത്തിന്റെ നായകത്വം വഹിച്ചവരിൽ ഒരാളും, ദേശാഭിമാനി തിരുവനന്തപുരം യൂണിറ്റിന്റെ പ്രഥമ മാനേജരും ആയിരുന്നു '''പി.കെ. ചന്ദ്രാനന്ദൻ'''( ജ.  1925 ആഗസ്റ്റ് 26. മ. 2014 ജൂലൈ 2) അദ്ദേഹം ദീർഘകാലം സി.പി.ഐ.എം ആലപ്പുഴ ജില്ലാ സെക്രട്ടറിയായും ഇരുന്നിട്ടുണ്ട്.
ആറാമത് കേരള നിയമസഭയിൽ അമ്പലപ്പുഴ നിയോജക മണ്ഡലത്തെ പ്രതിനിധീകരിച്ചത് ചന്ദ്രാനന്ദനാണ്. പതിമൂന്നര വർഷത്തോളം ഒളിവു ജീവിതം നയിച്ച പി.കെ.സി ഇന്ത്യയിലെ കമ്യൂണിസ്റ്റു നേതാക്കളിൽ തന്നെ ഏറ്റവും കൂടുതൽ കാലം ഒളിവു ജീവിതം നയിച്ചവരിൽ ഒരാളാണ്. അടിയന്താരാവസ്ഥാ സമയത്ത് ജയിൽ വാസവും അനുഭവിക്കുകയുണ്ടായി.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:ആറാം കേരള നിയമസഭാംഗങ്ങൾ
പി. കുഞ്ഞിരാമൻ നായർ
'''പി. കുഞ്ഞിരാമൻ നായർ''' ( ഒക്ടോബർ 4, 1905 - മേയ്‌ 27, 1978) മലയാള ഭാഷയിലെ പ്രശസ്തനായ കാൽപ്പനിക കവിയായിരുന്നു. കേരളത്തിന്റെ പ്രകൃതി സൗന്ദര്യം കവിതകളിലേക്കാവാഹിച്ച കുഞ്ഞിരാമൻ നായർ, തന്നെ പിൻതുടർന്ന അനേകം യുവകവികൾക്ക്‌ പ്രചോദനമേകി. പി എന്നും മഹാകവി പി എന്നും അദ്ദേഹം അറിയപ്പെട്ടു. നിത്യസഞ്ചാരിയായിരുന്നു അദ്ദേഹം, കേരളത്തിന്റെ പച്ചപ്പ്‌, ക്ഷേത്രാന്തരീക്ഷം, ആചാരാനുഷ്ഠാനങ്ങൾ, ദേവതാസങ്കൽപ്പങ്ങൾ എന്നിവയുടെ, ചുരുക്കത്തിൽ കേരളീയത യുടെ നേർച്ചിത്രങ്ങളാണ്‌ പിയുടെ കവിത.
ജീവിതരേഖ
1905 ഒക്ടോബർ 4 ന്‌ കാസർഗോഡ്‌ ജില്ലയിലെ കാഞ്ഞങ്ങാട്, വെള്ളിക്കോത്ത് ഗ്രാമത്തിൽ പനയന്തട്ട തറവാടുവക അടിയോടി വീട്ടിലാണ് കുഞ്ഞിരാമൻ നായർ ജനിച്ചത്‌. അച്ഛൻ- പുറവങ്കര കുഞ്ഞമ്പുനായർ; അമ്മ- കുഞ്ഞമ്മയമ്മ. വെള്ളിക്കോത്ത് പ്രൈമറി സ്കൂളിലും പുന്നശ്ശേരി നമ്പിയുടെ ശിഷ്യനായി പട്ടാമ്പി സംസ്കൃത കോളേജിലും തഞ്ചാവൂർ സംസ്കൃത പാഠശാലയിലും പഠനം, ഇടയ്ക്ക്‌ പഠി ത്തം നിർത്തി വീടുവിട്ടിറങ്ങി.കണ്ണൂരിൽ നിന്നും നവജീവൻ എന്നൊരു പ്രസിദ്ധീകരണം ആരംഭിച്ചങ്കിലും അത് നിർത്തേണ്ടി വന്നു.തുടർന്ന് തൃശുരിലെ സരസ്വതി പ്രസ്സിലും ഒലവക്കോടുള്ള ശ്രീരാമകൃഷ്ണോദയം പ്രസ്സിലും ജോലി ചെയ്തു. പാലക്കാട്‌ ജില്ലയിലെ ശബരി ആശ്രമം സ്കൂൾ, കൂടാളി ഹൈസ്കൂൾ, കൊല്ലങ്കോട്‌ രാജാസ്‌ ഹൈസ്കൂൾ എന്നിവിടങ്ങളിൽ അദ്ധ്യാപകനായി ജോലിചെയ്തു. പത്രപ്രവർത്തകൻ എന്ന നിലയിലും പല സ്ഥാപനങ്ങളിൽ ജോലി ചെയ്തു. സ്വന്തം ജീവിതം ക്രമപ്പെടുത്തിയെടുക്കുന്നതിനേക്കാൾ കവിതാരചനയുമായി ഊരു ചുറ്റുന്നതിലായിരുന്നു കുഞ്ഞിരാമൻ നായർക്കു താൽപര്യം. കവിത, നാടകം, ജീവചരിത്രം, പ്രബന്ധം, ആത്മകഥ, ബാലസാഹിത്യം എന്നീ വിഭാഗങ്ങളിലായി അറുപതിലേറെ കൃതികൾ രചിച്ചു. ആത്മകഥാപര ഗ്രന്ഥങ്ങളായ 'കവിയുടെ കാൽപ്പാടുകൾ','എന്നെ തിരയുന്ന ഞാൻ', 'നിത്യകന്യകയെത്തേടി' എന്നിവ മലയാളഭാഷയിലെ കവിത തുളുമ്പുന്ന ഗദ്യത്തിന്‌ ഉത്തമോദാഹരണങ്ങളാണ്‌. 1948-ൽ നീലേശ്വരം രാജാവിൽ നിന്ന് ഭക്തകവി ബിരുദം ലഭിച്ചു.1955-ൽ കളിയച്ഛന് മദിരാശി സർക്കാർ അംഗീകാരം, 1959-ൽ കേരളാ സാഹിത്യ അക്കാദമി അവാർഡ്, 1967-ൽ താമരത്തോണിക്ക് സാഹിത്യ അക്കാദമി അവാർഡ് എന്നിവ ലഭിച്ചു. കവിതമാത്രം 1 സന്തതസഹചാരിയായിരുന്ന ജീവിതയാത്രകൾക്കൊടുവിൽ 1978 മേയ്‌ 27ന്‌ തിരുവനന്തപുരത്തെ സി. പി സത്രത്തിൽ വച്ച് ഹൃദയസ്തംഭനംമൂലം അന്തരിച്ചു..
കാവ്യവ്യക്തിത്വം
മലയാളഭാഷയിലെ സമുന്നതമായ കാവ്യവ്യക്തിത്വങളിലൊന്നാണ് പി. കുഞ്ഞിരാമൻ നായരുടേത്. ആധുനിക മലയാളകവിതയിലെ തികച്ചും സവിശേഷമായ ഒരു അനുഭൂതിമണ്ഡലമാണ് അദ്ദേഹത്തിന്റെ കവിതകളിലൂടെ അനാവൃതമാവുന്നത്. കവിയും കവിതയും തമ്മിലും കവിയും കവിതയും പ്രപഞ്ചവും തമ്മിലും അസാധാരണമായ ഒരു തന്മയീഭാവം തന്നെ അവയിൽ സംഭവിക്കുന്നു. ഇടവപ്പാതി മഴപോലെ വിഷയവും ഭാവനയും രചനാശില്പവും വരികളും ഒന്നായുണർത്തുന്ന ദിവ്യ പ്രചോദനത്തിന്റെ സാന്നിദ്ധ്യം അവയിലൊക്കെയുണ്ട്. താമരത്തോണി, താമരത്തേൻ, വയൽക്കരയിൽ, പൂക്കളം, കളിയച്ഛൻ, അനന്തൻകാട്ടിൽ, ചന്ദ്രദർശനം, ചിലമ്പൊലി, തിരുമുടിമാല, രഥോത്സവം, പി.കവിതകൾ എന്നിങ്ങനെ മുപ്പതോളം സമാഹാരങ്ങളിലായി അദ്ദേഹത്തിന്റെ കാവ്യലോകം പരന്നുകിടക്കുന്നു. ആത്മവേദനയും ആത്മനിന്ദയുമൊക്കെ നിറഞ്ഞ സ്വരത്തിൽ തന്നെത്തന്നെ വിചാരണ ചെയ്യുന്ന കവിതകളിലൂടെ ആധുനിക മനുഷ്യന്റെ വിഹ്വലാവസ്ഥ ഈ കവി ആവിഷ്കരിച്ചിരിക്കുന്നു. അരനൂറ്റാണ്ടിലേരെ നീണ്ട കാവ്യജീവിതത്തിൽ എത്രത്തോളം കൃതികൾ രചിച്ചുവെന്ന് കവിയ്ക്കുതന്നെ നിശ്ചയമുണ്ടായിരുന്നില്ല.
പി. സ്മാരക ട്രസ്റ്റ്
1978-ൽ ആണ് പി.സ്മാരക ട്രസ്റ്റ് രൂപം കൊണ്ടത്. പി.സി. കുട്ടികൃഷ്ണൻ, സി.പി. ശ്രീധരൻ, സുകുമാർ അഴീക്കോട് എന്നിവരായിരുന്നു ട്രസ്റ്റിന്റെ ആദ്യകാല ചെയർമാൻമാർ. പി കുഞ്ഞിരാമൻ നായർ സാഹിത്യ പുരസ്കാരം നൽകുന്നത് ട്രസ്റ്റാണ്. ഇപ്പോൾ കെ. ജയകുമാർ ഐ.എ.എസ് ചെയർമാനും കവിയുടെ മകൻ രവീന്ദ്രനാഥൻ നായർ സെക്രട്ടറിയുമാണ്.
പി സ്മാരക കേന്ദ്രം,കൊല്ലങ്കോട്
മഹാകവിയുടെ ഓർമ്മക്കായി 1981 മുതൽ ഒരു കലാ സാംസ്കാരിക കേന്ദ്രം കൊല്ലങ്കോട് പ്രവർത്തിക്കുന്നുണ്ട്. കൊല്ലങ്കോട് രാജകുടുംബത്തിലെ വേണുഗോപാല വർമ്മ നൽകിയ ഭൂമിയിൽ ഈയ്യങ്കോട് ശ്രീധരൻ മുൻകൈയെടുത്തിട്ടാണ് സംസ്ഥാന സർക്കാറിൻറെ സഹായത്തോടെ ഈ കേന്ദ്രം നിർമ്മിച്ചത്. 1981 ഒക്ടോബർ 22ന് അന്നെത്ത മുഖ്യമന്ത്രിയായിരുന്ന ഇ.കെ. നായനാർ ആണ് സാംസ്കാരിക കേന്ദ്രം ഉദ്ഘാടനം ചെയ്തത്. വായനശാലയും കഥകളി, കണ്യാർകളി, പൊറാട്ടു നാടകം എന്നീ കലാരൂപങ്ങളുടെ അവതരണവും നടക്കുന്ന ഈ കേന്ദ്രത്തിന്  സംസ്ഥാന സർക്കാരിന്റെ സഹായം ലഭിക്കുന്നുണ്ട്.
മഹാകവി പി സ്മാരക സർക്കാർ വൊക്കേഷ്ണൽ ഹയർ സെക്കണ്ടറി സ്ക്കൂൾ
മഹാകവിയുടെ ജന്മനാടായ വെള്ളിക്കോത്തിലെ സർക്കാർ  വൊക്കേഷണൽ ഹയർ സെക്കണ്ടറി സ്ക്കൂളിന്റെ പേര് മഹാകവി പി സ്മാരക സർക്കാർ വൊക്കേഷ്ണൽ ഹയർ സെക്കണ്ടറി സ്ക്കൂൾ എന്ന് പുനർനാമകരണം നടത്തിയിട്ടുണ്ട്.
പി സ്മാരക മന്ദിരം കാഞ്ഞങ്ങാട്
മലയാളത്തിലെ കവിയായ പി. കുഞ്ഞിരാമൻ നായരുടെ സ്മരണയ്ക്കായി അദ്ദേഹത്തിന്റെ ജന്മനാടായ കാഞ്ഞങ്ങാട് സ്ഥാപിച്ചിട്ടുള്ള സ്മാരക മന്ദിരമാണ്മഹാകവി പി കുഞ്ഞിരാമൻ നായർ സ്മാരകം. ഇതിന്റെ ഒന്നാം നിലയിൽ പ്രവർത്തിക്കുന്ന കാഴ്ച്ചബംഗ്ലാവിൽ പി ഉപയോഗിച്ചിരുന്ന വസ്തുക്കളും പുസ്തകങ്ങളും മറ്റ് കാഴ്ച്ച വസ്തുക്കളും പ്രദർശിപ്പിച്ചിട്ടുണ്ട്.
കാഞ്ഞങ്ങാടുള്ള പി സ്മാരക മന്ദിരത്തിന്റെ ഒന്നാം നിലയിൽ പ്രവർത്തിക്കുന്ന കാഴ്ച്ചബംഗ്ലാവിൽ പി ഉപയോഗിച്ചിരുന്ന വസ്തുക്കളും പുസ്തകങ്ങളും മറ്റ് കാഴ്ച്ച വസ്തുക്കളും പ്രദർശിപ്പിച്ചിട്ടുണ്ട്.
സ്വാതന്ത്ര സമര സേനാനി ആയിരുന്ന കെ. മാധവന്റെ നേതൃത്വത്തിൽ ശിൽപ്പിയും ചിത്രകാരനുമായ എം. വി. ദേവനാണ് ഈ മന്ദിരം രൂപകൽപ്പന ചെയ്തിരിക്കുന്നത്.
ചലച്ചിത്രങ്ങൾ
പിയുടെ കളിയച്ഛൻ എന്ന കൃതിയെ അധികരിച്ച് അതേ പേരിൽ  ഫറൂക്ക് അബ്ദുൾ റഹ്മാൻ ഒരു ചലചിത്രം  സംവിധാനം ചെയ്തിട്ടുണ്ട്.എൻ നിരവധി സംസ്ഥാന - ദേശീയ പുരസ്കാരങ്ങൾ നേടിയിട്ടുണ്ട്. കവിയുടെ ജീവിതത്തെ ആധാരമാക്കി പി.ബാലചന്ദർ ഒരുക്കിയ ചിത്രമാണ് ഇവൻ മേഘരൂപൻ.
സ്മാരക പുരസ്കാരങ്ങൾ
തിരുവനന്തപുരത്തെ മഹാകവി പി ഫൌണ്ടേഷൻ സാഹിത്യ പ്രവർത്തകർക്ക് കാൽ ലക്ഷം രൂപയും ശില്പവും അടങ്ങുന്ന കളിയച്ഛൻ അവാർഡും കാഞ്ഞങ്ങാടുള്ള പി സ്മാരക സമിതി മികച്ച കവിതകൾക്ക് പി സ്മാരക അവാർഡ് നൽകുന്നു.
പുറം കണ്ണികൾ
വർഗ്ഗം:1906-ൽ ജനിച്ചവർ വർഗ്ഗം: 1978-ൽ മരിച്ചവർ വർഗ്ഗം:ഒക്ടോബർ 4-ന് ജനിച്ചവർ വർഗ്ഗം:മേയ് 27-ന് മരിച്ചവർ വർഗ്ഗം:മലയാളകവികൾ വർഗ്ഗം:മലയാളത്തിലെ കാൽ‌പ്പനിക കവികൾ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
തളിക്കുളം ശ്രീധർമ്മശാസ്താക്ഷേത്രം
തളിക്കുളം ശ്രീ ധർമ്മശാസ്താക്ഷേത്രം തൃശൂർ ജില്ലയിലെ തളിക്കുളം ഗ്രാമത്തിൽ സ്ഥിതിചെയുന്നു. എൻ.എച്ച്. 544-ന്റെ പടിഞ്ഞാറുഭാഗത്താണ് ക്ഷേത്രം സ്ഥിതിചെയ്യുന്നത്.
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വിവ ല വിദ
ബ്രിട്ടീഷ് റോക്ക് ബാൻഡ് കോൾഡ്പ്ലേയുടെ ഒരു ഗാനം ആണ് "വിവ ല വിട " (/ˈviːvə lə ˈviːdə/; Spanish: [ˈbiβa la ˈβiða])അവരുടെ നാലാമത്തെ ആൽബത്തിന് ബാൻഡിലെ എല്ലാ അംഗങ്ങളും ഒന്നിച്ചുചേർന്ന് എഴുതിയതാണ് വിവാ ല വിദ അല്ലെങ്കിൽ ഡെത്ത് ആൻഡ് അൾ ഹിസ് ഫ്രണ്ട്സ് (2008). ഈ ആൽബത്തിൽ നിന്നുള്ള രണ്ടാമത്തെ സിംഗിൾ ആയി റിലീസ് ചെയ്തു. ആൽബത്തിൽ, ഈ പാട്ട് നിർത്താതെ​ അടുത്ത ട്രാക്കായ വയലറ്റ് ഹിൽ കാണാം, സ്പാനിഷിൽ വിവാ ല വിട "ലോങ് ലൈവ് ലൈഫ്" അല്ലെങ്കിൽ "ലൈവ് ലൈഫ്" എന്നാണ്.
പുറം കണ്ണികൾ
വർഗ്ഗം:കോൾഡ് പ്ലേ ഗാനങ്ങൾ
കേരളത്തിലെ ആഫ്രിക്ക
അരനൂറ്റാണ്ടുമുമ്പുണ്ടായിരുന്ന വയനാടിനെയും വനവാസികളെയും ആസ്​പദമാക്കി കെ. പാനൂർ രചിച്ച മലയാള ഗ്രന്ഥമാണ് കേരളത്തിലെ ആഫ്രിക്ക. കഴിഞ്ഞ നൂറ്റാണ്ടിന്റെ പകുതിയോടെ തിരുവിതാംകൂറിൽ നിന്നുണ്ടായ കുടിയേറ്റത്തിന് മുമ്പുള്ള സാമൂഹിക മണ്ഡലമാണ് 'കേരളത്തിലെ ആഫ്രിക്ക'യിൽ പരാമർശിക്കുന്നത്.
ഉള്ളടക്കം
ട്രൈബൽ വകുപ്പിലെ ഉദ്യോഗസ്ഥനായി വയനാട്ടിലെത്തിയ പാനൂർ തന്റെ ഔദ്യോഗിക ജോലിയുടെ ഭാഗമായി നടത്തിയ പഠനങ്ങളും നിരീക്ഷണങ്ങളും കണ്ടെത്തലുകളുമാണ് ഈ കൃതിയിലെ പ്രതിപാദ്യം. സഞ്ചാര സാഹിത്യ വിഭാഗങ്ങളിൽ പെടുന്ന ഈ പുസ്തകം, ഏഴ് അധ്യായങ്ങളിലായി അടിയർ, കുറിച്യർ, കൊറകർ, പണിയർ, കാട്ടു നായ്കന്മാർ, കുറുമർ എന്നിങ്ങനെ വിവിധ  ആദിവാസി വിഭാഗങ്ങളുടെ ആചാര, അനുഷ്ടാന, വിശ്വാസങ്ങളേ പറ്റിയും, അവരുടെ ജീവിത ചുറ്റുപാടുകളേ കുറിച്ചുമാണ് ഈ പുസ്തകത്തിലൂടെ പ്രതിപാദിക്കുന്നത്. സംസ്ഥാനത്തെ റവന്യു വകുപ്പിൽ ഡപ്യൂട്ടി കളക്ടറായി ഉദ്യോഗമനുഷ്ടിച്ച പാനൂർ ആദിവാസികളുടെ ക്ഷേമത്തിൽ തല്പരനായിരുന്നു. അങ്ങനെയാണ് 1963 ൽ മലയാളത്തിലെ ആദ്യ ആദിവാസികൾക്ക് വേണ്ടിയുള്ള ഈ ഗ്രന്ഥം പിറവിയെടുക്കുന്നത്. വല്ലിസമ്പ്രദായവും ഫ്യൂഡൽ സാമൂഹിക ബന്ധങ്ങളുമെല്ലാം പാനൂർ ഈ കൃതിയിൽ ഭംഗിയായി വരച്ചുകാണിക്കുന്നുണ്ട്. കേരളത്തിലെ ആഫ്രിക്ക ആദ്യം ലേഖനരൂപത്തിൽ മാതൃഭൂമി പ്രസിദ്ധീകരിച്ചു. 1958-60 കാലത്ത് പുസ്തകമാക്കാൻ ആദ്യം സമീപിച്ചത് മാതൃഭൂമി ബുക്സിനെ. കയ്പേറിയ അനുഭവമായിരുന്നു. ആ അഭ്യർഥന അവർ തള്ളി.
ഇപ്പോൾ കാലിക്കറ്റ് സർവകലാശാലയിൽ ബിരുദ തലത്തിൽ പഠന വിഷയമാണ് ഈ പുസ്തകം.
വിവാദങ്ങൾ
സംസ്ഥാന, കേന്ദ്ര സർക്കാരുകളുടെ ആദിവാസീ പുനരുദ്ധാരണ പദ്ധതികളുടെ പരാജയത്തെ പറ്റി തുറന്ന് ശബ്ദിക്കുന്ന ഈ ഗ്രന്ഥം ഒട്ടേറെ കോളിളക്കങ്ങൾ സൃഷ്ടിച്ചു. തുടർന്ന് 1963 ൽ കേരളാ സർക്കാർ ഈ പുസ്തകം കണ്ടു കെട്ടാനായുള്ള നീക്കം നടത്തി. നിയമസഭയിൽ ഭൂപരിഷ്കരണ നിയമത്തെക്കുറിച്ചുള്ള ചർച്ചയ്ക്കിടെ, ഒ. കോരൻ എം.എൽ.എ, വയനാട്ടിൽ ആദിവാസികൾ വൻകിട ഭൂവുടമകൾക്കു കീഴിൽ വെറും അടിമകളായി ജീവിക്കുകയാണെന്നതിനു തെളിവായി 'കേരളത്തിലെ ആഫ്രിക്ക'യുടെ കോപ്പി സ്പീക്കറുടെ മുമ്പാകെ ഹാജരാക്കി. അടിമത്തത്തെക്കുറിച്ചുള്ള പുസ്തകത്തിലെ പ്രസ്താവന രാജ്യത്തിനും തനിക്കും അപമാനകരമാണെന്നായിരുന്നു ആഭ്യന്തരമന്ത്രി പി.ടി. ചാക്കോയുടെ നിലപാട്. പുസ്തകം കണ്ടുകെട്ടാനും സർക്കാർ ഉദ്യോഗസ്ഥനായ ഗ്രന്ഥകാരനെതിരെ ഡിഫൻസ് ഓഫ് ഇന്ത്യ റൂൾസ് അനുസരിച്ച് നടപടി എടുക്കാനുമാണ് ശ്രമിച്ചത്. പുസ്തകത്തിലെ പല പ്രസ്താവനകളെപ്പറ്റിയും വിശദീകരണം നൽകേണ്ടിവന്നു. ഡിഫൻസ് ഓഫ് ഇന്ത്യ റൂൾസ് പ്രകാരം നടപടിയെടുക്കാൻ ബുദ്ധിമുട്ടാണെന്ന് ബോധ്യപ്പെട്ടപ്പോൾ ഗവൺമെന്റ് സർവന്റ്സ് കോൺടാക്ട് റൂൾസ് പുറത്തെടുത്തു. സർക്കാർ ഉദ്യോഗസ്ഥർ പുസ്തകം പ്രസിദ്ധീകരിക്കുന്നതിനുമുമ്പ് മുൻകൂർ അനുമതി വാങ്ങണമെന്നതായിരുന്നു നിയമം.
അവലംബം
വർഗ്ഗം:വൈജ്ഞാനിക ഗ്രന്ഥങ്ങൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കേരളത്തിലെ ആദിവാസികൾ
സമവ്യാപ്ത പ്രക്രിയ
ഒരു സംവൃത താപഗതികവ്യൂഹത്തിന്റെ വ്യാപ്തത്തിൽ മാറ്റം വരാതെ അതിൽ നടക്കുന്ന താപഗതികപ്രക്രിയയാണ് സമവ്യാപ്ത പ്രക്രിയ (Isochoric Process). നിബദ്ധമാക്കിയ ഒരു അനിലാസ്തിക പാത്രത്തിനുളളിലുളള വസ്തുക്കളെ ചൂടാക്കുന്നത് ഒരു സമവ്യാപ്തപ്രക്രിയയ്ക്ക് ഉദാഹരണമാണ്. താപഗതികപ്രക്രിയകളിൽ താപത്തെ കൂട്ടുച്ചേർക്കുകയോ നീക്കം ചെയ്യുകയോ ചെയ്യുന്നു. പാത്രത്തിനുളളിലെ വസ്തുക്കളെ നിബദ്ധമാക്കിയിരിക്കുന്നതിനാൽ അത് ഒരു സംവൃതവ്യൂഹമാണ്. കൂടാതെ പാത്രത്തിന് രൂപഭേദം വരാനുളള കഴിവില്ലാത്തതിനാൽ വ്യാപ്തം വ്യത്യാസപ്പെടുന്നില്ല. ഈസമവ്യാപ്തപ്രക്രിയ ഒരു അർദ്ധസ്ഥിതപ്രക്രിയ യുമാണ്.
സമവാക്യം
സമവ്യാപ്തപ്രക്രിയയിൽ വ്യാപ്തത്തിന് മാറ്റം വരുന്നില്ല, അതായത് Δ V. = 0. പ്രവൃത്തിയെ ഇപ്രകാരം നിർവ്വചിക്കപ്പെടുന്നതിനാൽ,
ഇതിൽ P മർദ്ദമാണ്. അധികചിഹ്നം സൂചിപ്പിക്കുന്നത് വ്യൂഹം ചുറ്റുപാടിനുമേൽ പ്രവൃത്തി ചെയ്തു എന്നാണ്.
പ്രക്രിയ അർദ്ധസ്ഥിതം അല്ലായെങ്കിൽ, വ്യാപ്തം സ്ഥിരമായ ഒരു താപഗതിക പ്രക്രിയയിൽ ഒരുപക്ഷേ പ്രവൃത്തി നടന്നേയ്ക്കാം.
ഒന്നാം താപഗതികനിയമപ്രകാരം ഒരു പ്രതിലോമീയപ്രക്രിയയിൽ വ്യൂഹത്തിൻ്റെ ആന്തരികോർജ്ജത്തിനുണ്ടാകുന്ന മാറ്റം:
പ്രവൃത്തിയെ വ്യാപ്തവ്യത്യാസത്തിന്റെ രൂപത്തിലാക്കിയാൽ,
പ്രക്രിയ സമവ്യാപ്തീയം dV = 0, ആയതിനാൽ, മുമ്പത്തെ സമവാക്യം ഇപ്രകാരമാകുന്നു.
സ്ഥിരവ്യാപ്തത്തിലുളള വിശിഷ്ടതാപധാരിതയുടെ നിർവചനം ഉപയോഗിച്ച്,
ഇരുവശവും സമാകലനം ചെയ്യുമ്പോൾ,
ഇതിൽ Cv സ്ഥിരവ്യാപ്തത്തിലെ വിശിഷ്ടതാപധാരിത ആണെങ്കിൽ, T1 പ്രാരംഭ താപനിലയും T2 അന്തിമ താപനിലയുമാണ്. ചുരുക്കത്തിൽ:
വലത്ത്‌|ലഘുചിത്രം|275x275ബിന്ദു| സമവ്യാപ്തപ്രക്രിയയുടെ മർദ്ദ-വ്യാപ്ത രേഖാചിത്രം ഇതിൽ, മർദ്ദം വർദ്ധിക്കുന്നു, പക്ഷേ വ്യാപ്തം സ്ഥിരമായി തുടരുന്നു. ഒരു മർദ്ദവ്യാപ്തരേഖാചിത്രത്തിൽ, ഒരു സമവ്യാപ്തപ്രക്രിയ നേരായ ലംബ രേഖയായി ദൃശ്യമാകുന്നു. ഇതിന്റെ വിപര്യയമായ, സമമർദ്ദ പ്രക്രിയ നേരായ തിരശ്ചീന രേഖയായി കാണപ്പെടും.
മാതൃകാവാതകം
പരിമാണത്തിൽ വ്യത്യാസം വരാതെ ഒരു സമവ്യാപ്തപ്രക്രിയയിൽ ഏർപ്പെടുന്ന ഒരു മാതൃകാവാതകത്തിന്റെ ആന്തരികോർജ്ജത്തിലെ വർദ്ധന താപനിലയിലേയും മർദ്ദത്തിലേയും വർദ്ധനയ്ക്ക് ആനുപാതികമായിരിക്കും. ഉദാഹരണത്തിന്, ദൃഢമായ പാത്രത്തിൽ ചൂടാക്കിയ വാതകം: വാതകത്തിന്റെ മർദ്ദവും താപനിലയും വർദ്ധിക്കും, പക്ഷേ വ്യാപ്തം അതേപടി തുടരും.
മാതൃകാ ഓട്ടോ പരിചക്രം
ഒരു ആന്തരിക ജ്വലന എഞ്ചിൻ കാറിൽ ഗ്യാസോലിൻ- വായുമിശ്രിതം കത്തിക്കുന്നത് തൽക്ഷണമാണെന്ന് അനുമാനിച്ചാൽ മാതൃകാ ഓട്ടോ പരിചക്രം ഒരു സമവ്യാപ്ത പ്രക്രിയയുടെ ഉദാഹരണമാണ്. സിലിണ്ടറിനുള്ളിലെ താപനിലയും വാതകത്തിന്റെ മർദ്ദവും വർദ്ധിക്കുമ്പോൾ വ്യാപ്തം അതേപടി നിലനിൽക്കുന്നു.
അവലംബം
വർഗ്ഗം:താപഗതികം
പെരുന്തട്ട മഹാദേവക്ഷേത്രം
ലഘുചിത്രം|പെരുംന്തട്ട ശിവക്ഷേത്രം ഗുരുവായൂർക്ഷേത്രത്തിന്റെ തെക്കുപടിഞ്ഞാറു ഭാഗത്തായിട്ടാണ് പെരുന്തട്ട മഹാദേവക്ഷേത്രം സ്ഥിതിചെയ്യുന്നത്. നൂറ്റാണ്ടുകൾ പഴക്കമുളള ഈ ശിവക്ഷേത്രം സാമുതിരിമാരുടെ നേരിട്ടുള്ള ഭരണത്തിൻ കീഴിലായിരുന്നു. പെരുന്തട്ട മഹാദേവക്ഷേത്രം പരശുരാമ പ്രതിഷ്ഠിതമായ നൂറ്റെട്ട് മഹാശിവക്ഷെത്രങ്ങളിൽ ഒന്നാണ്. ടിപ്പുവിന്റെ പടയോട്ടകാലത്ത് നശിപ്പിക്കപ്പെട്ട മഹാക്ഷേത്രങ്ങളിൽ ഒന്നാണിത്. ഈ ക്ഷേത്രം നശിപ്പിക്കപ്പെടുന്നതിനു തൊട്ടുമുൻപേതന്നെ ഗുരുവായൂരപ്പന്റെ ശ്രീകൃഷ്ണവിഗ്രഹവുമായി ഭക്തർ അമ്പലപ്പുഴക്കു തിരിച്ചു എന്നാണ് ചരിത്രം.
ചരിത്രം
ക്ഷേത്രനിർമ്മാണത്തെക്കുറിച്ചുള്ള ആധികാരാകമായ രേഖകൾ ഒന്നും തന്നെ ഇതുവരെ കണ്ടുകിട്ടിയിട്ടില്ല. ഭക്തശിരോമണി സുന്ദരമൂർത്തി നായനാർ ഈ ക്ഷേത്രം ദർശിച്ചിട്ടുള്ള കാര്യം പുരാതന തമിൾരേഖയായ തിരുകോവയിൽ എഴുതിയിട്ടുണ്ട്. അതിരുകൾ വിപുലീകരിക്കാൻ ടിപ്പു സുൽത്താൻ നടത്തിയ പടയോട്ടത്തിൽ നശിപ്പിക്കപ്പെട്ട ക്ഷേത്രങ്ങളിൽ ഒന്നാണിത്. ടിപ്പുവിനാൽ നശിപ്പിക്കപ്പെട്ടുവെങ്കിലും ടിപ്പു ഇവിടെ വിട്ടു പോകുമ്പോൾ ക്ഷേത്രേശനു വേണ്ടി ഇളനീർ അഭിഷേകം നടത്തിയെന്നും അതു തുടർന്നുകൊണ്ടുപോകാനുള്ള ധനസഹായ ചെയ്തുകൊടുത്തുവെന്നും ചരിത്രം പറയുന്നു.
ടിപ്പുവിനെ പ്രതിരോധിക്കാൻ സാമൂതിരിയുടെ സൈന്യം ശ്രമിച്ചതിൻറെ തെളിവുകൾ ഈ അടുത്തയിടക്കാണ് ക്ഷേത്രത്തിൽ നിന്നും കണ്ടെടുത്തത്. ക്ഷേത്ര നവീകരണത്തിനായി മണ്ണെടുത്തപ്പോൾ വലിയ രണ്ടു പീരങ്കികൾ കണ്ടുകിട്ടി. ഈ രണ്ടു പീരങ്കികളുടെ ചരിത്രം ചെന്നു നിൽക്കുന്നത് പതിനേഴാം നൂറ്റാണ്ടിലാണ്. പെരുന്തട്ട ക്ഷേത്രത്തിനടുത്താണ് സാമൂതിരി രാജയുടെ കോവിലകം. പീരങ്കികളിൽ നിറയ്ക്കാനുള്ള വെടിമരുന്നു സൂക്ഷിച്ചിരുന്ന അറയും ഈ ഭാഗത്തു തന്നെയായിരുന്നു. ഈ പറമ്പിനെ ഇപ്പോഴും വെടിത്തറയെന്നാണു വിളിക്കുന്നത്. സാമുതിരി രാജയുടെ ഒരു കോവിലകം പെരുന്തട്ട ക്ഷേത്രത്തിനു പടിഞ്ഞാറെ ഭാഗത്തായിരുന്നു. ഇവിടുത്തെ കോവിലകത്തു നിന്ന് ഇപ്പോൾ ഗുരുവായൂർ ക്ഷേത്രത്തിൻറെ തെക്കുഭാഗത്തുള്ള ശ്രീവത്സം ഗസ്റ്റ് ഹൗസ് നിൽക്കുന്ന സ്ഥലത്തു മുൻപുണ്ടായിരുന്ന കോവിലകത്തേക്കു ഭൂഗർഭ വഴിയുണ്ടായിരുന്നതായും പഴമക്കാർ പറയുന്നു. പടയോട്ടക്കാലത്തു ഗുരുവായൂർ ക്ഷേത്രത്തിലെ വിഗ്രഹം അമ്പലപ്പുഴയിലേക്കു കൊണ്ടുപോയതും 1792 മാർച്ച് 18നു തിരികെ കൊണ്ടു വന്നതും ചരിത്രമാണ്. ടിപ്പുവിൻറെ പട മുന്നേറിയപ്പോൾ സാമൂതിരിയുടെ ഭടന്മാർ വെടിമരുന്നറ കത്തിക്കുകയും ആയുധങ്ങളും പീരങ്കികളും കുഴിച്ചു മൂടിയെന്നുമാണു ചരിത്രം. അന്നു കുഴിച്ചു മൂടിയവയിൽ ചിലതാണ് ഇപ്പോൾ കണ്ടെത്തിയതെന്നാണു സൂചന.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
സാമുവൽ ലാൽമുവാൻപുയ
കരിയർ
മിസോറാമിൽ ജനിച്ച ലാൽമുവാൻപുയ ഷില്ലോംഗ് ലജോങ്ങിനൊപ്പം career ദ്യോഗിക ജീവിതം ആരംഭിച്ചു. 2015 ൽ ടോപ് സ്കോററായിരുന്ന ഷില്ലോംഗ് പ്രീമിയർ ലീഗിലും ഐ-ലീഗ് യു 19 ലജോങ്ങിന്റെ യുവ ടീമിനെ പ്രതിനിധീകരിച്ചു. 2016 ഫെബ്രുവരി 21 ന് ഡി‌എസ്‌കെ ശിവാജിയനെതിരെ ക്ലബ്ബിനായി തന്റെ പ്രൊഫഷണൽ അരങ്ങേറ്റം നടത്തി. മത്സരം ആരംഭിച്ച അദ്ദേഹം ആദ്യ പകുതി മുഴുവൻ കളിച്ചു, ഷില്ലോംഗ് ലജോംഗ് സമനിലയിൽ പിരിഞ്ഞു, 1–1.
ബാഹ്യ ലിങ്കുകൾ
വർഗ്ഗം:ഇന്ത്യയിലെ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1998-ൽ ജനിച്ചവർ വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:ജൂലൈ 27-ന് ജനിച്ചവർ
പ്രസക്തി (മാസിക)
മലയാളത്തിലെ ആധുനികസാഹിത്യത്തിന്റെ അരാഷ്ട്രീയവും അരാജകവുമായ പ്രവണതകൾക്കെതിരെ രാഷ്ട്രീയനിലപാട് കൈക്കൊണ്ട് പ്രസിദ്ധീകരണം ആരംഭിച്ച മലയാള മാസികയാണ് പ്രസക്തി. ദീനംപിടിച്ച കഥ, കവിത ഒന്നും പ്രസിദ്ധീകരിക്കുന്നതല്ലെന്ന പ്രഖ്യാപനത്തോടെ വന്ന പ്രസക്തിയുടെ പ്രധാനശില്പികൾ പി. എൻ. ദാസും കെ.  ജി. ശങ്കരപ്പിള്ളയുമായിരുന്നു. കെ. ജി. ശങ്കരപ്പിള്ള, ബി. രാജീവൻ എന്നിവരുടെ രചനകളും അന്യഭാഷാവിവർത്തന കവിതകളും ലേഖനങ്ങളുംകൊണ്ട് വിപ്ലവചിന്തയുടെ പ്രസരണമായ ഈ മാസിക ഏറെ വാഴ്ത്തപ്പെടുകയും വിമർശിക്കപ്പെടുകയും ചെയ്തു. കെ.ജി.എസി ന്റെ ബംഗാൾ ഈ മാസികയിലാണ് പ്രസിദ്ധീകരിച്ചത്.
1973 ജനുവരി - ഫെബ്രുവരിയിലാണ് ഒന്നാം ലക്കം പുറത്തിറങ്ങിയത്. എഡിറ്റർ, പ്രിന്റർ, പബ്ളിഷർ പി. എൻ. ദാസായിരുന്നു. ജോസഫ് സ്റ്റാലിന്റെ ലേഖനവും സാർത്ര് അഭിമുഖത്തിൽ നിന്നുള്ള ഭാഗവും മാവോ സെ തുങ് ചിന്തകളും ഹോചിമിൻ വിവർത്തനവും ആദ്യ ലക്കത്തിലുണ്ട്
അവലംബം
വർഗ്ഗം:പ്രസിദ്ധീകരണം നിലച്ച മലയാളമാസികകൾ
റോസ്മേരി ജീൻ ക്രാമ്പ്
ബ്രിട്ടീഷ് പുരാവസ്തു ഗവേഷകയും ആംഗ്ലോ-സാക്സണുകളിൽ വൈദഗ്ദ്ധ്യം നേടിയ ഒരു സർവ്വകലാശാലാ അദ്ധ്യാപകയുമായിരുന്നു ഡാം റോസ്മേരി ജീൻ ക്രാമ്പ്, ഡിബിഇ, എഫ്എസ്എ, എഫ്ബിഎ (6 മെയ് 1929 - 27 ഏപ്രിൽ 2023). 2001 മുതൽ 2004 വരെ സൊസൈറ്റി ഓഫ് ആന്റിക്വറീസ് ഓഫ് ലണ്ടൻ പ്രസിഡന്റായി സേവനമനുഷ്ഠിച്ച അവർ ഡർഹാം സർവ്വകലാശാലയിൽ നിയമിതയായ ആദ്യത്തെ വനിതാ പ്രൊഫസറും 1971 മുതൽ 1990 വരെ ആർക്കിയോളജി പ്രൊഫസറുമായിരുന്നു.
ആദ്യകാല ജീവിതവും വിദ്യാഭ്യാസവും
റോസ്മേരി ജീൻ ക്രാമ്പ് 1929 മെയ് 6 ന് ഇംഗ്ലണ്ടിലെ ലെസ്റ്റർഷെയറിലെ ക്രാനോയിൽ ജനിച്ചു. അവളുടെ പിതാവിന്റെ കൃഷിയിടത്തിലാണ് അവൾ വളർന്നത്. ലെസ്റ്റർഷെയറിലെ മാർക്കറ്റ് ഹാർബറോയിലുള്ള മാർക്കറ്റ് ഹാർബറോ ഗ്രാമർ സ്കൂളിലാണ് അവൾ വിദ്യാഭ്യാസം നേടിയത്. 12-ആം വയസ്സിൽ, ഗ്ലൂസ്റ്റണിലെ അവളുടെ കുടുംബഭൂമിയിൽ ഒരു റോമൻ വില്ലയുടെ തെളിവുകൾ അവൾ കണ്ടെത്തി.
ക്രാമ്പ് ഓക്സ്ഫോർഡിലെ സെന്റ് ആൻസ് കോളേജിൽ ഇംഗ്ലീഷ് ഭാഷയും സാഹിത്യവും പഠിക്കാൻ പോയ അവർ, ബിരുദകാലത്ത്, പുരാവസ്തു ഗവേഷകയായ മാർഗരി വെനബിൾസ് ടെയ്‌ലറുടെ ശ്രദ്ധയിൽപ്പെടുകയും നോർത്തംബർലാൻഡിലെ കോർബ്രിഡ്ജിൽ നടന്ന ആർക്കിയോളജിക്കൽ ഫീൽഡ് സ്‌കൂളിൽ ചേരുകയും ചെയ്തു. കൂടാതെ ഓക്‌സ്‌ഫോർഡ് യൂണിവേഴ്‌സിറ്റി ആർക്കിയോളജിക്കൽ സൊസൈറ്റിയിലെ സജീവ അംഗവുമായിരുന്നു. അവർ ബാച്ചിലർ ഓഫ് ആർട്സ് (ബിഎ) ബിരുദം നേടി. സാമ്പ്രദായികമായി അവളുടെ ബിഎ പിന്നീട് മാസ്റ്റർ ഓഫ് ആർട്‌സായി ഉയർത്തുകയും ചെയ്തു. ക്രിസ്റ്റഫർ ഹോക്‌സിന്റെ കീഴിൽ ബിരുദാനന്തര ബിരുദം (BLitt) പഠിക്കാൻ സെന്റ് ആനസിൽ തുടർന്ന അവർ 1950-ൽ അത് പൂർത്തിയാക്കി അവളുടെ തീസിസ് പഴയ ഇംഗ്ലീഷ് കവിതകളുമായി ബന്ധപ്പെട്ട പുരാവസ്തു തെളിവുകളുടെ പ്രസക്തിയെക്കുറിച്ചായിരുന്നു.
External links
വർഗ്ഗം:1929-ൽ ജനിച്ചവർ വർഗ്ഗം:2023-ൽ മരിച്ചവർ
ഔറംഗസേബ് (ചലച്ചിത്രം)
2013ൽ പുറത്തിറങ്ങിയ ബോളിവുഡ് ആക്ഷൻ ചലചിത്രമാണ് ഔറംഗസേബ്. അതുൽ സബർവാൾ ആണ് തിരക്കഥയും സംവിധാനവും നിർവഹിച്ചത്. അർജുൻ കപൂർ ഇരട്ട വേഷത്തിലെത്തിയ ചിത്രത്തിൽ പൃഥ്വിരാജ്, ഋഷി കപൂർ, സാഷാ ആഗ, സ്വാറ ഭാസ്കർ എന്നിവർ മറ്റ് പ്രധാന വേഷങ്ങൾ അവതരിപ്പിച്ചു. വില്ലൻ വേഷത്തിലാണ് ഋഷി കപൂർ അഭിനയിച്ചത്. 2013 മെയ് 17ന് പുറത്തിറങ്ങിയ ചിത്രം ബോക്സ്ഓഫീസിൽ ശരാശരി വിജയമേ നേടിയുള്ളു.
അവലംബം
വർഗ്ഗം:പുറത്തിറങ്ങാനിരിക്കുന്ന ഹിന്ദി ചലച്ചിത്രങ്ങൾ വർഗ്ഗം:യാഷ് രാജ് ഫിലിംസ് വർഗ്ഗം:ഹിന്ദി ചലച്ചിത്രങ്ങൾ
കവ്വായി പുഴ
കേരളത്തിലെ ഇടനാടൻ ചെങ്കൽ കുന്നുകളിൽ നിന്ന് ഉത്ഭവിക്കുന്ന നദിയാണ് കവ്വായി പുഴ. സമുദ്ര നിരപ്പിൽ നിന്ന് 145 മീറ്റർ മാത്രം ഉയരമുള്ള കാസർഗോഡ്‌ ജില്ലയിലെ ചീമേനി കുന്നിൽ നിന്ന്  ഉത്ഭവിച്ച്,  കാസർഗോഡ്‌ - കണ്ണൂർ ജില്ലകളിലൂടെ ഒഴുകി കവ്വായി കായലിൽ വന്നു ചേരുന്ന ഈ പുഴയുടെ ആകെ നീളം 31 കി.മീ ആണ്.
അവലംബം
വർഗ്ഗം:കേരളത്തിലെ നദികൾ
കേരളത്തിലെ സസ്തനികളുടെ പട്ടിക
കേരളത്തിൽ 13 നിരകളിലായി 35 കുടുംബങ്ങളിൽ 118 സ്പീഷിസ് സസ്തനികൾ ആണ് ഉള്ളത്, ഇതിൽ 15 എണ്ണം പശ്ചിമഘട്ടതദ്ദേശവാസികളും 29 എണ്ണം ഏതെങ്കിലുമൊക്കെ രീതിയിൽ വംശനാശഭീഷണി നേരിടുന്നവയുമാണ്. 87 എണ്ണം വന്യജീവി (സംരക്ഷണ) നിയമം 1972 പ്രകാരം സംരക്ഷിതനിലയിലും ആണ്.
വർഗ്ഗം:കേരളവുമായി ബന്ധപ്പെട്ട പട്ടികകൾ * വർഗ്ഗം:ജീവികളുമായി ബന്ധപ്പെട്ട പട്ടികകൾ
ആസാദ് റാസ
ഉറുദു ഭാഷയിലെ ഒരു എഴുത്തുകാരനാണ് ആസാദ് റാസ . കേന്ദ്ര സാഹിത്യ അക്കാദമിയുടെ ബാൽ സാഹിത്യ പുരസ്കാർ നേടിയിട്ടുണ്ട്.
അവലംബം
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ വർഗ്ഗം:ഉർദു‎ കഥാകൃത്തുക്കൾ
ലോഹാന്റ് ബാഗ്ബു
ലോഹാന്റ് ബാഗ്ബു, Laurent Gbagbo (ഗാനോ ഭയ്ത്: Gbagbo ; ; born 31 May 1945) 2000 മുതൽ 2011 അറസ്റ്റു ചെയ്യുന്നതു വരെ ഐവറി കോസ്റ്റിന്റെ പ്രസിഡന്റ് ആയിരുന്നു. ഇന്ന് അദ്ദേഹം യുദ്ധകുറ്റങ്ങൾക്കെതിരെ ഇന്റർനാഷണൽ ക്രിമിനൽ കോടതിയിൽ കുറ്റവിചാരണ നേരിടുന്നു.
ഒരു ചരിത്രകരനും, രസതത്രജ്ഞനും ഭൗതികശാസ്ത്രജ്ഞനും ആണദ്ദേഹം.1970 കളിലും പിന്നീീട് 1990 ലും അദ്ദേഹത്തെ വിപ്ലവകാരിയായി ചിത്രീകരിച്ച് ഭരണകൂടം ജയിലിലടച്ചു. സംഘടനാ ശ്രമങ്ങൾ നടത്തിയതിന്റെ പേരിൽ 1980 മുതൽ ഫ്രാൻസിൽ ഒളിവ് ജീവിതം നയിക്കേണ്ടി വന്നു. 1982-ൽ ഐവോറീയ പോപുലർ ഫ്രണ്ട് സ്ഥാപിച്ച ഗാഗ്ബു, 1990-ൽ ഫെലിക്സ് യൂഫട്ട് വെനി ക്കെതിരെ പ്രസിഡന്റ് സ്ഥാനത്തിനായി മത്സരിച്ചുവെങ്കിലും പരാജിതനായി. 1990 ൽ ഐവൊറി കോസ്റ്റിലെ നാഷണൽ അസംബ്ലിയിൽ ഒരു സീറ്റ് നേടാൻ അദ്ദേഹത്തിനു സാധിച്ചു.
മൈസൂർ ചന്ദനസോപ്പ്
ചന്ദനമരങ്ങളിൽ നിന്നു വേർതിരിച്ചെടുക്കുന്ന എണ്ണ ചേർത്ത് നിർമ്മിക്കുന്ന പ്രത്യേക തരം സോപ്പ് ആണ് മൈസൂർ ചന്ദന സോപ്പ് (ഇംഗ്ലീഷ്: Mysore Sandal Soap; കന്നട: ಮೈಸೂರ್ ಸ್ಯಾಂಡಲ್ ಸೋಪ್). ബെംഗളൂരു ആസ്ഥാനമാക്കി പ്രവർത്തിക്കുന്ന കർണാടകാ സോപ്സ് ആൻഡ് ഡിറ്റർജന്റ്സ് ലിമിറ്റഡ് എന്ന സർക്കാർ സ്ഥാപനമാണ് ഇതു നിർമ്മിക്കുന്നത്. മൈസൂരിലെ രാജാവായിരുന്ന നാൽവഡി കൃഷ്ണരാജ വോഡയാർ 1916-ൽ സ്ഥാപിച്ച ഈ കമ്പനി, കഴിഞ്ഞ നൂറ് വർഷങ്ങളായി സോപ്പ് ഉൽപ്പാദിപ്പിച്ചു വരികയാണ്. സോപ്പിന്റെ ഗുണമേന്മ ഉറപ്പുവരുത്തുന്നതിനും ദുരുപയോഗം തടയുന്നതിനുമായി ഇതിനെ ഭൂപ്രദേശ സൂചികാ പട്ടികയിൽ ഉൾപ്പെടുത്തിരിക്കുന്നു. 2006-ൽ ഇന്ത്യൻ ക്രിക്കറ്റ് താരം മഹേന്ദ്ര സിങ് ധോണിയെ സോപ്പിന്റെ ബ്രാൻഡ് അംബാസഡറായി നിയമിച്ചിരുന്നു.
ചരിത്രം
ചന്ദനമരങ്ങൾക്കു പേരുകേട്ട സ്ഥലമാണ് മൈസൂർ. 20-ആം നൂറ്റാണ്ടിന്റെ തുടക്കത്തിൽ മൈസൂരിൽ നിന്നും യൂറോപ്പിലേക്ക് വൻതോതിൽ ചന്ദനമരങ്ങൾ കയറ്റുമതി ചെയ്തിരുന്നു. ഒന്നാം ലോകമഹായുദ്ധകാലത്ത് യൂറോപ്പിലേക്ക് ചന്ദനമരങ്ങൾ കയറ്റുമതി ചെയ്യാൻ കഴിയാതെവന്നതോടെ മൈസൂരിലെ രാജാവ് നാൽവഡി കൃഷ്ണരാജ വോഡയാർ, ഇവ ഉപയോഗിച്ച് ഒരു വ്യവസായം തുടങ്ങുവാൻ തീരുമാനിച്ചു. ചന്ദനമരങ്ങളിൽ നിന്നെടുക്കുന്ന പ്രത്യേക എണ്ണ കൊണ്ടു സോപ്പ് നിർമ്മിക്കുന്നതിനായി 1916-ൽ ബെംഗളൂരുവിൽ അദ്ദേഹം ഒരു ഫാക്ടറി സ്ഥാപിച്ചു. അതേവർഷം തന്നെ എണ്ണ ഉൽപ്പാദനത്തിനായി മറ്റൊരു ഫാക്ടറി കൂടി പ്രവർത്തനം ആരംഭിച്ചു. 1944-ൽ ഷിമോഗയിൽ രണ്ടാമത്തെ എണ്ണക്കമ്പനിയും നിലവിൽ വന്നു. കർണാടകയിലെ നാട്ടുരാജ്യങ്ങളുടെ സംയോജനത്തിനു ശേഷം ഈ ഫാക്ടറികളെല്ലാം സർക്കാരിന്റെ ഉടമസ്ഥതയിലായി. 1980-ൽ മൂന്നു ഫാക്ടറികളെയും ഒരുമിപ്പിച്ചുകൊണ്ട് കർണാടകാ സോപ്പ്സ് ആൻഡ് ഡിറ്റർജന്റ്സ് ലിമിറ്റഡ് എന്ന പേരിൽ കമ്പനി പ്രവർത്തനം തുടർന്നു. ചന്ദനസോപ്പ് കൂടാതെ ചന്ദനത്തിരികൾ, ടാൽക്കം പൗഡർ, ഡിറ്റർജന്റ്സ് തുടങ്ങിയവയും കമ്പനി ഉൽപ്പാദിപ്പിക്കുന്നുണ്ട്.
വ്യാപാരം
2006 മാർച്ചിലെ കണക്കനുസരിച്ച്, പ്രതിവർഷം ഇന്ത്യയിൽ ഉൽപ്പാദിപ്പിക്കുന്ന നാലരലക്ഷം ടൺ സോപ്പിൽ 6500 ടണ്ണും മൈസൂർ ചന്ദനസോപ്പാണ്. വർഷംതോറും 26,000 ടൺ സോപ്പ് വരെ ഉൽപ്പാദിപ്പിക്കുവാനുള്ള ശേഷി കമ്പനിക്കുണ്ട്. കർണാടക കൂടാതെ ആന്ധ്രാപ്രദേശ്, തമിഴ്നാട് എന്നീ സംസ്ഥാനങ്ങളാണ് സോപ്പിന്റെ പ്രധാന ഉപഭോക്താക്കൾ.
പുറംകണ്ണികൾ
വർഗ്ഗം:സൗന്ദര്യവർദ്ധക വസ്തുക്കൾ വർഗ്ഗം:കർണാടകയിലെ ഭൂപ്രദേശസൂചികകൾ വർഗ്ഗം:മൈസൂർ
അഡോറേഷൻ ഓഫ് ദി മാഗി (ഡ്യൂറർ)
വിറ്റൻ‌ബെർഗിലെ ഷ്ലോസ്കിർച്ചിന്റെ ബലിപീഠത്തിനായി ഫ്രെഡറിക് ദി വൈസ് ചിത്രീകരണത്തിനായി നിയോഗിച്ചതിനെ തുടർന്ന് ആൽബ്രെട്ട് ഡ്യൂറർ (1471-1528) ചിത്രീകരിച്ച ഒരു പാനൽ പെയിന്റിംഗാണ്  അഡോറേഷൻ ഓഫ് മാഗി. ഇറ്റലിയിലേക്കുള്ള ആദ്യത്തേതും രണ്ടാമത്തേതുമായ യാത്രകൾക്കിടയിലുള്ള (1494-5, 1505) ഡ്യുററുടെ ഏറ്റവും മികച്ചതും പ്രധാനപ്പെട്ടതുമായ ചിത്രങ്ങളിലൊന്നായി ഇത് കണക്കാക്കപ്പെടുന്നു. ഒരു മീറ്ററിലധികം വീതിയുള്ള ഈ ചിത്രത്തിന് മിതമായ വലിപ്പമുണ്ട്. എന്നിരുന്നാലും ഡ്യൂററുടെ കലയിലും കലയുടെ ചരിത്രത്തിലും ഈ ചിത്രം വളരെ പ്രാധാന്യമർഹിക്കുന്നു. ഈ ചിത്രത്തിന്റെ നിർമ്മാണത്തിനുമുമ്പ്, ഡ്യൂററുടെ നേട്ടങ്ങൾ പ്രധാനമായും അച്ചടി നിർമ്മാണ ജീവിതത്തിലോ അല്ലെങ്കിൽ സെൽഫ്-പോർട്രയിറ്റിലോ ആയിരുന്നു. ചിത്രത്തിലെ വടക്കൻ, ഇറ്റാലിയൻ കൺവെൻഷനുകളുടെ സമതുലിതാവസ്ഥ സമന്വയിപ്പിക്കുന്നതിനാൽ ഡ്യൂററിന്റെ വ്യത്യസ്തതയെ വേർതിരിക്കുന്നതിൽ ഈ ചിത്രം പ്രത്യേകിച്ചും നിർണായകമാണ്. “ജർമ്മൻ കലയുടെ ചരിത്രത്തിലെ ആദ്യത്തെ വ്യക്തമായ പെയിന്റിംഗ്” എന്നാണ് ഹെൻ‌റിക് വോൾഫ്ലിൻ ഈ ചിത്രത്തെ വിശേഷിപ്പിച്ചത്.
1603-ൽ സാക്സണിയിലെ ക്രിസ്ത്യൻ രണ്ടാമൻ വിശുദ്ധ റോമൻ ചക്രവർത്തിയായ റുഡോൾഫ് രണ്ടാമന് സമ്മാനമായി ഈ പെയിന്റിംഗ് സമ്മാനിച്ചു. 1792 വരെ ഈ ചിത്രം വിയന്നയിലെ സാമ്രാജ്യശേഖരത്തിൽ തുടർന്നു. ഫ്ര ബാർട്ടോലോമിയോയുടെ പ്രെസെന്റേഷൻ ഓഫ് ക്രൈസ്റ്റ് ഇൻ ദി ടെമ്പിൾ എന്ന ചിത്രത്തിന് പകരമായി യുഫിസിയുടെ ഡയറക്ടർ ലുയിഗി ലാൻസി ഈ ചിത്രം കൈക്കലാക്കി.
പുറത്തേക്കുള്ള കണ്ണികൾ
<BR>
വർഗ്ഗം:ആൽ‌ബ്രെക്റ്റ് ഡ്യുറർ വരച്ച ചിത്രങ്ങൾ
ഗൂഗിൾ ഹാങ്ഔട്ട്സ്
ഗൂഗിൾ വികസിപ്പിച്ച, പിന്നീട് നിർത്തലാക്കിയ ക്രോസ്-പ്ലാറ്റ്ഫോം തൽക്ഷണ സന്ദേശമയയ്ക്കൽ സേവനമാണ് ഗൂഗിൾ ഹാങ്ഔട്ട്സ്.
യഥാർത്ഥത്തിൽ ഗൂഗിൾ+ ന്റെ സവിശേഷതയായിരുന്നു ഹാങ്ഔട്ട്സ്. 2013-ൽ ഗൂഗിൾ+ മെസഞ്ചർ, ഗൂഗിൾ ടാക്ക് എന്നിവയിൽ നിന്നുള്ള സവിശേഷതകൾ ഹാങ്ഔട്ട്സ്-ലേക്ക് സംയോജിപ്പിക്കാൻ തുടങ്ങിയപ്പോൾ ഗൂഗിൾ ഹാങ്ഔട്ട്സ് ഒരു ഒറ്റപ്പെട്ട ഉൽപ്പന്നമായി മാറി. ഗൂഗിൾ വോയ്‌സിന്റെ "ഭാവി" ആയിട്ടാണ് ഗൂഗിൾ ഹാങ്ഔട്ട്സ് രൂപകൽപ്പന ചെയ്‌തിരിക്കുന്നതെന്ന് പ്രസ്താവിച്ചുകൊണ്ട് ഗൂഗിൾ അതിന്റെ ഇന്റർനെറ്റ് ടെലിഫോണി ഉൽപ്പന്നമായ ഗൂഗിൾ വോയ്സ്- ന്റെ സവിശേഷതകൾ ഗൂഗിൾ ഹാങ്ഔട്ട്സ്-ലേക്ക് സമന്വയിപ്പിക്കാൻ തുടങ്ങി.
ചരിത്രം
ഹാങ്ഔട്ട്സ്-ന്റെ സമാരംഭത്തിന് മുമ്പ്, ഗൂഗിൾ അതിന്റെ ഉൽപ്പന്നങ്ങളിൽ ഉടനീളം സമാനമായതും എന്നാൽ സാങ്കേതികമായി വ്യത്യസ്തവുമായ സന്ദേശമയയ്‌ക്കൽ സേവനങ്ങളും പ്ലാറ്റ്‌ഫോമുകളും നിലനിർത്തിയിരുന്നു. ഇവയിൽ എന്റർപ്രൈസ്-ഓറിയന്റഡ് ഗൂഗിൾ ടാക് ( XMPP അടിസ്ഥാനമാക്കിയുള്ളത്), ഗൂഗിൾ+ മെസഞ്ചർ, ചാറ്റ്, വോയ്‌സ്, വീഡിയോ കോൺഫറൻസിംഗ് ഫീച്ചറുകൾ നൽകിയ ഗൂഗിൾ+ ന്റെ ഹാങ്ഔട്ട്സ് ഫീച്ചർ എന്നിവ ഉൾപ്പെടുന്നു. എന്നിരുന്നാലും, അതിന്റെ വർദ്ധിച്ചുവരുന്ന വിഘടിതവും ഏകീകൃതമല്ലാത്തതുമായ സന്ദേശമയയ്‌ക്കൽ മൂലമുള്ള പ്രശ്നങ്ങൾ കാരണവും ഫേസ്ബുക്ക് മെസ്സഞ്ചർ, ഐമെസ്സേജ്, വാട്ട്സാപ് തുടങ്ങിയ സേവനങ്ങളിൽ നിന്ന് വർദ്ധിച്ചുവരുന്ന മത്സരം മൂലവും ഗൂഗിൾ, നിലവിലുള്ള ഗൂഗിൾ ടോക്ക് സിസ്റ്റം സ്‌ക്രാപ്പ് ചെയ്യാനും ഒന്നിലധികം ഡെവലപ്‌മെന്റ് ടീമുകളുമായുള്ള സഹകരണത്തിലൂടെ ഒരു പുതിയ സന്ദേശമയയ്‌ക്കൽ ഉൽപ്പന്നം കോഡ് ചെയ്യാനും തീരുമാനമെടുത്തു.
പുതിയ സേവനം "ബാബേൽ" എന്നറിയപ്പെടുമെന്ന റിപ്പോർട്ടുകളെ തുടർന്ന്, 2013 മെയ് 15-ന് നടന്ന ഗൂഗിൾ I/O കോൺഫറൻസിൽ ഈ സേവനം ഹാങ്ഔട്ട്സ് ആയി ഔദ്യോഗികമായി പ്രഖ്യാപിച്ചു.
2015 ഫെബ്രുവരി 16-ന്, ഗൂഗിൾ ടോക്ക് നിർത്തലാക്കുമെന്ന് ഗൂഗിൾ പ്രഖ്യാപിക്കുകയും പകരം ക്രോം ബ്രൗസറിലെ ഹാങ്ഔട്ട്സ് ആപ്പിലേക്ക് മൈഗ്രേറ്റ് ചെയ്യാൻ ഉപയോക്താക്കളോട് നിർദ്ദേശിക്കുകയും ചെയ്തു.
2016 ജനുവരിയിൽ, എസ്എംഎസ്-നായി ഹാങ്ഔട്ട്സ് ഉപയോഗിക്കുന്നത് ഗൂഗിൾ നിരുത്സാഹപ്പെടുത്തി, പകരം ഗൂഗിളിന്റെ "മെസ്സഞ്ചർ" ആപ്പ് ഉപയോഗിക്കാൻ ശുപാർശ ചെയ്തു.
2016 ഓഗസ്റ്റ് 15-ന്, ഹാങ്ഔട്ട്സ് ഓൺ എയർ 2016 സെപ്തംബർ 12-ന് നിർത്തലാക്കുമെന്നും യൂട്യൂബ് ലൈവിലേക്ക് ഫോൾഡ് ചെയ്യുമെന്നും ഗൂഗിൾ പ്രഖ്യാപിച്ചു, എന്നാൽ പിന്നീട് 2016 സെപ്റ്റംബർ 11-ന് ഹാങ്ഔട്ട്സ് ഓൺ എയർ ഷട്ട്ഡൗൺ തീയതി, യൂട്യൂബിലെ- എല്ലാ തത്സമയ സ്ട്രീമുകളും സ്വതന്ത്രമാക്കാൻ "സെപ്റ്റംബർ 12, 2016" ൽ നിന്ന് "ഓഗസ്റ്റ് 1, 2019" ലേക്ക് മാറ്റുമെന്ന് ഗൂഗിൾ അറിയിച്ചു. ഇതിനകം ഉപയോക്താക്കൾ മറ്റ് ലൈവ് സ്ട്രീം പ്രോഗ്രാമുകളിലേക്ക് മാറേണ്ടതുണ്ട് എന്നും പറഞ്ഞു.
2017 ജനുവരി 6-ന്, ഗൂഗിൾ ഹാങ്ഔട്ട്സ് API 2017 ഏപ്രിൽ 25-ന് ഷട്ട് ഡൗൺ ചെയ്യുമെന്ന് ഗൂഗിൾ പ്രഖ്യാപിച്ചു.
2017 മാർച്ച് 9-ന്, ബിസിനസ്സ് ഉപയോക്താക്കളെ ടാർഗെറ്റുചെയ്തു ഹാങ്ഔട്ട്സ്, വീഡിയോ കോൺഫറൻസുകളിൽ ശ്രദ്ധ കേന്ദ്രീകരിക്കുന്ന ഹാങ്ഔട്ട്സ് മീറ്റ് (ഇപ്പോൾ ഗൂഗിൾ മീറ്റ്), ബോട്ട് അസിസ്റ്റന്റ്, ത്രെഡ് ചെയ്ത സന്ദേശമയയ്‌ക്കൽ എന്നിവ പോലുള്ള അധിക ഫീച്ചറുകളുള്ള തൽക്ഷണ സന്ദേശമയയ്ക്കലിനുള്ള ഹാങ്ഔട്ട്സ് ചാറ്റ് (ഇപ്പോൾ ഗൂഗിൾ ചാറ്റ്) എന്നീ രണ്ട് ആപ്പുകൾ  ആയിവിഭജിക്കും എന്ന് പറഞ്ഞു. ഉപഭോക്തൃ പതിപ്പുകൾ ഫ്രീമിയം മോഡൽ ഉപയോഗിക്കുമ്പോൾ ഫീച്ചറുകൾ ബിസിനസ്സ് ഉപഭോക്താക്കളെ ലക്ഷ്യം വച്ചുള്ളതായിരിക്കും. 2019 ഒക്ടോബറോടെ "ക്ലാസിക്" ഹാങ്ഔട്ട്സ് പ്രവർത്തനരഹിതമാക്കുമെന്ന് 2018 ഡിസംബറിൽ ഗൂഗിൾ പ്രസ്താവിച്ചു.
2018 നവംബറിൽ, ഹാങ്ഔട്ട്സ്-ന്റെ ഡെസ്‌ക്‌ടോപ്പ് ക്രോം ആപ്പ് പതിപ്പ് അതിന്റെ വിൻഡോയുടെ മുകളിൽ ഹാങ്ഔട്ട്സ് ക്രോം ആപ്പ് ഉടൻ തന്നെ ഹാങ്ഔട്ട്സ് ക്രോം വിപുലീകരണം ഉപയോഗിച്ച് മാറ്റിസ്ഥാപിക്കും എന്ന ബാനർ സന്ദേശങ്ങൾ പ്രദർശിപ്പിക്കാൻ തുടങ്ങി. ഇത് ക്രോം വെബ് സ്റ്റോർ പേജുകളിൽ ഹാങ്ഔട്ട്സ് വിപുലീകരണത്തിനും ആപ്പിനുമായി നിരവധി നെഗറ്റീവ് ഉപയോക്തൃ അവലോകനങ്ങൾ സൃഷ്ടിച്ചു.
2019 ഓഗസ്റ്റിൽ, ഹാങ്ഔട്ട്സ് -ന്റെ ജി സ്യൂട്ട് പതിപ്പ് "മീറ്റ്", "ചാറ്റ്" എന്നിവ ഉപയോഗിച്ച് മാറ്റിസ്ഥാപിക്കുമെന്ന് ഗൂഗിൾ പ്രഖ്യാപിച്ചു, കൂടാതെ 2020 ജൂണിലേക്ക് ഷട്ട് ഡൗൺ മാറ്റുകയും ചെയ്തു
2020 ഏപ്രിലിൽ, കോവിഡ്-19 ന് പ്രതികരണമായി, ഗൂഗിൾ മീറ്റ് എല്ലാ ഉപയോക്താക്കൾക്കും സൗജന്യമായി മാറി. 2020 ഏപ്രിലിൽ, സാധാരണ ഗൂഗിൾ അക്കൗണ്ടുകൾ ഉപയോഗിക്കുന്ന ആളുകൾക്ക് ഹാങ്ഔട്ട്സ് ഒരു ഉപഭോക്തൃ-തല ഉൽപ്പന്നമായി തുടരുമെന്ന് ഗൂഗിൾ പ്രഖ്യാപിച്ചു. 2020 ഒക്ടോബറിൽ, ചാറ്റ് എല്ലാവർക്കും സൗജന്യമാക്കുമെന്നും 2021 ഓടെ "ക്ലാസിക്" ഹാങ്ഔട്ട്സ് മാറ്റിസ്ഥാപിക്കുമെന്നും ഗൂഗിൾ പ്രഖ്യാപിച്ചു.
2021 ഏപ്രിലിൽ, ഹാങ്ഔട്ട്സ്-ന് പകരം ഉപയോഗിക്കാൻ തിരഞ്ഞെടുക്കുന്ന ഉപയോക്താക്കൾക്ക് ഗൂഗിൾ ചാറ്റ് ഒരു "ഏർലി ആക്സസ്" എന്ന നിലയിൽ സൗജന്യമായി മാറി.
2022 ജൂൺ 27-ന്, ഗൂഗിൾ 2022 നവംബറിൽ ഗൂഗിൾ ഹാങ്ഔട്ട്സ് ഷട്ട് ഡൗൺ ചെയ്യുമെന്നും എല്ലാ ഉപയോക്താക്കളെയും ഗൂഗിൾ ചാറ്റിലേക്ക് മൈഗ്രേറ്റ് ചെയ്യുമെന്നും ഔദ്യോഗികമായി പ്രഖ്യാപിച്ചു.
സവിശേഷതകൾ
കണ്ണി=//upload.wikimedia.org/wikipedia/commons/thumb/f/ff/GoogleHangoutsMeeting.jpg/220px-GoogleHangoutsMeeting.jpg|ലഘുചിത്രം| ഗൂഗിൾ ഹാങ്ഔട്ട്സ് ഉപയോഗിച്ചുള്ള ഒരു വീഡിയോ കോൺഫറൻസ് മീറ്റിംഗ് രണ്ടോ അതിലധികമോ ഉപയോക്താക്കൾ തമ്മിലുള്ള സംഭാഷണങ്ങൾ ഹാങ്ഔട്ട്സ് അനുവദിക്കുന്നു. ജിമെയിൽ അല്ലെങ്കിൽ ഗൂഗിൾ+ വെബ്‌സൈറ്റുകൾ വഴിയോ ആൺട്രോയിട്, ഐഒഎസ് എന്നിവയ്‌ക്ക് ലഭ്യമായ മൊബൈൽ അപ്ലിക്കേഷനുകൾ വഴിയോ സേവനം ഓൺലൈനായി ആക്‌സസ് ചെയ്യാൻ കഴിയും. എന്നിരുന്നാലും, ഗൂഗിൾ ടാക് ഉപയോഗിക്കുന്ന XMPP ഓപ്പൺ സ്റ്റാൻഡേർഡ് പ്രോട്ടോക്കോളിന് പകരം ഇത് ഒരു പ്രൊപ്രൈറ്ററി പ്രോട്ടോക്കോൾ ഉപയോഗിക്കുന്നതിനാൽ, ഗൂഗിൾ ടാക്കിലേക്ക് ആക്‌സസ് ഉണ്ടായിരുന്ന മിക്ക മൂന്നാം കക്ഷി ആപ്ലിക്കേഷനുകൾക്കും ഗൂഗിൾ + ഹാങ്ഔട്ട്സ്-ലേക്ക് ആക്‌സസ് ഇല്ല.
ചാറ്റ് ചരിത്രങ്ങൾ ഓൺലൈനിൽ സംരക്ഷിക്കപ്പെടുന്നു, ഒപ്പം ഇത് ഉപകരണങ്ങൾക്കിടയിൽ സമന്വയിപ്പിക്കാൻ അനുവദിക്കുന്നു. ഒരു ഉപയോക്താവിന്റെ അവതാറിന്റെ "വാട്ടർമാർക്ക്" അവർ സംഭാഷണത്തിൽ എത്രത്തോളം വായിച്ചുവെന്ന് സൂചിപ്പിക്കാൻ ഒരു മാർക്കറായി ഉപയോഗിക്കുന്നു. സംഭാഷണങ്ങൾക്കിടയിൽ ഫോട്ടോകൾ പങ്കിടാൻ കഴിയും, അവ ഒരു സ്വകാര്യ ഗൂഗിൾ+ ആൽബത്തിലേക്ക് സ്വയമേവ അപ്‌ലോഡ് ചെയ്യപ്പെടും. ഉപയോക്താക്കൾക്ക് അവരുടെ സന്ദേശങ്ങളിൽ വർണ്ണ ഇമോജി ചിഹ്നങ്ങളും ഉപയോഗിക്കാനാകും.
മുമ്പത്തെ ഗൂഗിൾ+ ഹാങ്ഔട്ട്സ് പോലെ, ഉപയോക്താക്കൾക്ക് ഒരു സമയം 10 ഉപയോക്താക്കളുമായി വരെ ഒരു ഗ്രൂപ്പ് വീഡിയോ ചാറ്റ് നടത്താനും കഴിയും. 2016-ൽ, ജോലി/വിദ്യാഭ്യാസത്തിനായി എച്ച്‌ഡി വീഡിയോയിൽ 25 സമകാലിക ഉപയോക്താക്കളായി ഹാങ്ഔട്ട്സ് അപ്‌ഗ്രേഡുചെയ്‌തു. ഐഒഎസ്- ലെ പുതിയ ഗൂഗിൾ ഹാങ്ഔട്ട്സ് ആപ്പ് ഒരു ഗൂഗിൾ വോയ്സ് നമ്പർ ഒരു പരിധിവരെ സംയോജിപ്പിക്കുന്നു, എന്നാൽ ആൺട്രോയിഡിൽ ഇത് പൂർണ്ണമായി സംയോജിപ്പിക്കുന്നില്ല. 2014 ഓടെ സംയോജനം പ്രതീക്ഷിച്ചിരുന്നുവെങ്കിലും 2016 ജനുവരിയിൽ അത് അവസാനിപ്പിച്ചു. കാലതാമസത്തിന്റെ കാരണം മുകളിൽ സൂചിപ്പിച്ചതുപോലെ, ഗൂഗിൾ അത് ഉപയോഗിച്ച XMPP പ്രോട്ടോക്കോളിൽ നിന്ന് മാറുന്നതുമായി ബന്ധപ്പെട്ടിരിക്കുന്നു.
ഗൂഗിൾ ക്രോമിൽ, ഉപയോക്താക്കൾ ഒരു പ്ലഗിൻ ഇൻസ്റ്റാൾ ചെയ്യേണ്ടതില്ല. എന്നിരുന്നാലും, ഇൻറർനെറ്റ് എക്സ്പ്ലോറർ 11-ന്, വീഡിയോ സവിശേഷതകൾ ഉപയോഗിക്കുന്നതിന് ഉപയോക്താവ് "ഗൂഗിൾ ടാക് പ്ലഗിൻ" ഇൻസ്റ്റാൾ ചെയ്യണം.
മറ്റ് ഹാങ്ഔട്ട്സ് ഉപയോക്താക്കൾക്ക് സൗജന്യ വോയ്‌സ് കോളുകൾ ചെയ്യാനുള്ള കഴിവ് ഹാങ്ഔട്ട്സ്-ൽ ഉൾപ്പെടുന്നു, കൂടാതെ യുണൈറ്റഡ് സ്‌റ്റേറ്റ്‌സ്, കാനഡ എന്നിവിടങ്ങളിലേക്കുള്ള സൗജന്യ കോളുകൾ ഒഴികെ അന്തർദ്ദേശീയമായി ലാൻഡ്‌ലൈനിലേക്കും മൊബൈൽ ഫോണുകളിലേക്കും വിളിക്കാൻ ഉപയോക്താക്കളെ (പ്രി-രജിസ്റ്റർ ചെയ്ത ക്രെഡിറ്റ് വഴി) ഈടാക്കുന്നു. നിലവിൽ, ആൻഡ്രോയിഡ് ഉപയോക്താക്കൾ പൊതു സ്വിച്ച്ഡ് ടെലിഫോൺ നെറ്റ്‌വർക്ക് വഴി ലാൻഡ്‌ലൈനിലേക്കോ മൊബൈൽ ടെലിഫോൺ നമ്പറുകളിലേക്കോ വിളിക്കണമെങ്കിൽ ഗൂഗിൾ ഹാങ്ഔട്ട്സ്, ഹാങ്ഔട്ട്സ് ഡയലർ ആപ്പുകൾ ഇൻസ്റ്റാൾ ചെയ്തിരിക്കണം. ലൈവ്-സ്ട്രീമിംഗ് ഇവന്റുകൾക്കായി ഉപയോക്താക്കൾ യൂട്യൂബ് ലൈവ് ഉപയോഗിക്കേണ്ടതുണ്ട്.
സ്വീകരണം
2013 മെയ് വരെ, ഓപ്പൺ സ്റ്റാൻഡേർഡ് പ്രോട്ടോക്കോൾ XMPP-നുള്ള പിന്തുണ ചുരുക്കി ഗൂഗിൾ "തെറ്റായ ദിശയിലേക്ക്" നീങ്ങുകയാണെന്ന് തോന്നിയതിനാൽ, ഇലക്ട്രോണിക് ഫ്രോണ്ടിയർ ഫൗണ്ടേഷനിൽ നിന്ന് ഗൂഗിൾ ഹാങ്ഔട്ട്സ് വിമർശനം നേരിട്ടു. പുതിയ പ്രോട്ടോക്കോൾ പിഡ്ജിൻ, ഓഡിയം പോലുള്ള മൾട്ടി-ചാറ്റ് ക്ലയന്റുകൾക്ക് ഹാങ്ഔട്ട്സ്-നെ പിന്തുണയ്‌ക്കുന്നത് കൂടുതൽ ബുദ്ധിമുട്ടാക്കുന്നു. അവർ പ്രോട്ടോക്കോൾ റിവേഴ്സ് എഞ്ചിനീയറിങ് ചെയ്യണം.
കൂടാതെ, ഹാങ്ഔട്ട്സ്-ന്റെയും ഗൂഗിൾ+ ന്റെയും കർശനമായ സംയോജനം മറ്റുള്ളവരുമായി സ്വകാര്യ വിവരങ്ങൾ പങ്കിടുന്നതിലേക്ക് നയിച്ചേക്കാം.
2014 നവംബർ 30-ന്, "ആൺട്രോയിടിലെ ഏറ്റവും മികച്ച സന്ദേശമയയ്‌ക്കൽ ആപ്പ്" ഹാങ്ഔട്ട്സ്-നെ മേക്ക് യൂസ് ഓഫ് തിരഞ്ഞെടുത്തു.
ഡിസംബർ 9, 2015 ൽ ഇലക്ട്രോണിക് ഫ്രോണ്ടിയർ ഫൗണ്ടേഷന്റെ സുരക്ഷിത സന്ദേശമയയ്‌ക്കൽ സ്‌കോർകാർഡിൽ ഹാങ്ഔട്ട്-ന്റെ സ്കോർ 7-ൽ 2 പോയിന്റ് ആണ്. ട്രാൻസിറ്റിൽ ആശയവിനിമയങ്ങൾ എൻക്രിപ്റ്റ് ചെയ്തതിനും അടുത്തിടെ ഒരു സ്വതന്ത്ര സുരക്ഷാ ഓഡിറ്റ് പൂർത്തിയാക്കിയതിനും ഇതിന് പോയിന്റുകൾ ലഭിച്ചു.ദാതാവിന് ആക്‌സസ് ഉള്ള കീകൾ ഉപയോഗിച്ച് ആശയവിനിമയങ്ങൾ എൻക്രിപ്റ്റ് ചെയ്‌തിരിക്കുന്നതിനാലും ഉപയോക്താക്കൾക്ക് കോൺടാക്‌റ്റുകളുടെ ഐഡന്റിറ്റി പരിശോധിക്കാൻ കഴിയാത്തതിനാലും എൻക്രിപ്ഷൻ കീകൾ മോഷ്ടിക്കപ്പെട്ടാൽ മുൻകാല സന്ദേശങ്ങൾ സുരക്ഷിതമല്ലെന്നതിനാലും കോഡ് സ്വതന്ത്ര അവലോകനത്തിന് തുറന്നിട്ടില്ലാത്തതിനാലും, ഡിസൈൻ ശരിയായി രേഖപ്പെടുത്തിയിട്ടില്ല എന്നതിനാലും ബാക്കി പോയിന്റുകൾ നഷ്‌ടമായി.
പുറം കണ്ണികൾ
വർഗ്ഗം:ഗൂഗിൾ സേവനങ്ങൾ വർഗ്ഗം:ഐ.ഒ.എസ് സോഫ്റ്റ്‌വെയർ വർഗ്ഗം:2013 സോഫ്റ്റ്വെയർ വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
ലിഡിയ മറിയ ചൈൽഡ്
ലിഡിയ മറിയ ചൈൽഡ്(born Lydia Maria Francis) (February 11, 1802 – October 20, 1880)അമേരിക്കൻ സ്ത്രീവിമോചനപ്രവർത്തകയും അമേരിക്കൻ ആദിവാസിപ്രവർത്തകയും നോവലിസ്റ്റും പത്രപ്രവർത്തകയും അമേരിക്കൻ സാമ്രാജ്യത്ത്വത്തിനെരായ പ്രക്ഷൊഭകയും ആയിരുന്നു.
മലുസ്
റോസേസീ കുടുംബത്തിലും മാലിനീ ഉപഗോത്രത്തിലുമുൾപ്പെട്ട ഏകദേശം 30-55 സ്പീഷീസുകളുളള ചെറിയ ഇലപൊഴിയും മരങ്ങൾ അല്ലെങ്കിൽ കുറ്റിച്ചെടികളുടെ ഒരു ജനുസ്സാണ് മലുസ്. കൃഷിചെയ്യുന്ന ഓർക്കാർഡ് ആപ്പിളും (M. pumila syn. M. domestica ) ഇതിലുൾപ്പെടുന്നു. eating apple, cooking apple, or culinary apple എന്നും ഇത് അറിയപ്പെടുന്നു. മറ്റ് ഇനങ്ങൾ സാധാരണയായി crabapples, crab apples, crabtrees, or wild apples എന്നും അറിയപ്പെടുന്നു.
ഈ ജീനസ് വടക്കൻ ഹെമിസ്ഫിയറിലെ മിതശീതോഷ്ണ മേഖലയിൽ നിന്നുള്ളതാണ്.
കൃഷി
For the Malus pumila cultivars, the culinary and eating apples, see Apple.
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ വർഗ്ഗം:റോസേസീ
മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസ്
മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസ് ( MUHS ) ഇന്ത്യയിലെ മഹാരാഷ്ട്രയിലെ നാസിക്കിലുള്ള ഒരു ഉന്നത വിദ്യാഭ്യാസ സ്ഥാപനമാണ്.
ചരിത്രം
മഹാരാഷ്ട്ര സർക്കാർ ഒരു ഓർഡിനൻസിലൂടെ 1998 ജൂൺ 3-ന് സർവ്വകലാശാല സ്ഥാപിച്ചു. സംസ്ഥാന നിയമസഭ ഓർഡിനൻസ് പാസാക്കുകയും 1998 ജൂൺ 10-ന് മഹാരാഷ്ട്ര ഗവർണർ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസ് തുറക്കുകയും ചെയ്തു. മഹാരാഷ്ട്രയിലെ ആരോഗ്യ ശാസ്ത്രത്തിൽ വിദ്യാഭ്യാസം നൽകുന്ന എല്ലാ കോളേജുകളും സ്ഥാപനങ്ങളും നിയമത്തിന്റെ സെക്ഷൻ 6(3) പ്രകാരം ഈ പുതിയ സർവ്വകലാശാലയുമായി അഫിലിയേറ്റ് ചെയ്തിട്ടുണ്ട്.
അക്കാദമിക്
വിവിധ മേഖലകളിലെ ഡോക്ടർ ഓഫ് മെഡിസിൻ (എംഡി), മാസ്റ്റർ ഓഫ് സർജറി (എംഎസ്), കൂടാതെ മാസ്റ്റർ ഓഫ് സയൻസ് (എംഎസ്‌സി) കോഴ്സുകളും മറ്റ് പിജി ഡിപ്ലോമകളും ഉൾപ്പെടെ ബഹുമുഖമാണ് ബിരുദാനന്തര ബിരുദ കോഴ്സുകൾ.
ബാച്ചിലർ ഓഫ് മെഡിസിൻ ബാച്ചിലർ ഓഫ് സർജറി (എംബിബിഎസ്)
യൂണിവേഴ്സിറ്റിയുമായി അഫിലിയേറ്റ് ചെയ്ത മെഡിക്കൽ കോളേജുകൾ as of July 2019 :
പുറം കണ്ണികൾ
വർഗ്ഗം:മഹാരാഷ്ട്രയിലെ സർവ്വകലാശാലകൾ വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
റോസ് ഗിറ്റാറിനാൽ
ഫോട്ടോഗ്രാഫർ എന്ന 2006ലെ ചിത്രം പുറത്തിറങ്ങി 7 വർഷങ്ങൾക്കു ശേഷം രഞ്ജൻ പ്രമോദ് വീണ്ടും സംവിധായകനായെത്തുന്ന മലയാളചലച്ചിത്രമാണ് റോസ് ഗിറ്റാറിനാൽ. കളർ സ്റ്റെൻസിലിന്റെ ബാനറിൽ മഹാസുബൈർ നിർമ്മിക്കുന്ന ഈ ചിത്രം വിതരണത്തിനെത്തിക്കുന്നത് വർണചിത്രാ ബിഗ്‌സ്ക്രീൻ ആണ്. ഈ ചിത്രം 2013 മാർച്ച് 1 നാണ് പ്രദർശനത്തിനെത്തിയത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
കേരളത്തിലെ കശേരുകികളുടെ പട്ടിക
കേരളത്തിലെ കശേരുകികളുടെ പട്ടിക ചുവടെ ചേർക്കുന്നു.
വർഗ്ഗം:കേരളത്തിലെ കശേരുകികൾ വർഗ്ഗം:കേരളവുമായി ബന്ധപ്പെട്ട പട്ടികകൾ
രമേഷ് തൈലങ്ക്
ഹിന്ദി ഭാഷയിലെ ഒരു ബാലസാഹിത്യകാരനാണ്   രമേഷ് തൈലങ്ക്  . കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള പുരസ്കാരം നേടിയിട്ടുണ്ട്.
ഫ്രാൻസെസ് (സംഗീതജ്ഞൻ)
ഇംഗ്ലണ്ടിലെ ബെർക്‌ഷെയറിലെ ന്യൂബറിയിൽ നിന്നുള്ള ബ്രിട്ടീഷ് ഗായികയും ഗാനരചയിതാവുമാണ് സോഫി ഫ്രാൻസെസ് കുക്ക് (ജനനം: 27 ജൂൺ 1993).
മുൻകാലജീവിതം
ഓക്സ്ഫോർഡിൽ ജനിക്കുകയും, ന്യൂബറിയിൽ വളരുകയും അടുത്തുള്ള സാൻഡിൽഫോർഡിലെ സെന്റ് ഗബ്രിയേൽ സ്കൂളിൽ പഠനത്തിനായി ചേകയും ചെയ്തു. പിന്നീട് ലിവർപൂൾ ഇൻസ്റ്റിറ്റ്യൂട്ട് ഫോർ പെർഫോമിംഗ് ആർട്‌സിൽ സംഗീതം പഠിച്ചു.
മൊബൈൽ ബ്രോഡ്‌ബാൻഡ്
പോർട്ടബിൾ മോഡം, യുഎസ്ബി വയർലെസ് മോഡം അല്ലെങ്കിൽ ടാബ്‌ലെറ്റ് / സ്മാർട്ട്‌ഫോൺ അല്ലെങ്കിൽ മറ്റ് മൊബൈൽ ഉപകരണം എന്നിവയിലൂടെ വയർലെസ് ഇന്റർനെറ്റ് ആക്‌സസ്സിനുള്ള മാർക്കറ്റിംഗ് പദമാണ് മൊബൈൽ ബ്രോഡ്‌ബാൻഡ്. മൊബൈൽ ഫോൺ സാങ്കേതികവിദ്യയുടെ രണ്ടാം തലമുറയുടെ (2 ജി) ഭാഗമായി 1991 ൽ ആദ്യത്തെ വയർലെസ് ഇന്റർനെറ്റ് ആക്സസ് ലഭ്യമായി. മൂന്നാമത്തെ (3 ജി) നാലാമത്തെയും (4 ജി) തലമുറകളുടെ ഭാഗമായി ഉയർന്ന വേഗത 2001 ലും 2006 ലും ലഭ്യമായി. 2011 ൽ ലോക ജനസംഖ്യയുടെ 90% 2 ജി കവറേജ് ഉള്ള പ്രദേശങ്ങളിലും 45% പേർ 2 ജി, 3 ജി കവറേജ് ഉള്ള പ്രദേശങ്ങളിലുമാണ് താമസിച്ചിരുന്നത്. മൊബൈൽ ബ്രോഡ്‌ബാൻഡ് 225 മെഗാഹെർട്സ് മുതൽ 3700 മെഗാഹെർട്സ് വരെ സ്പെക്ട്രം ഉപയോഗിക്കുന്നു.
ഫ്രാൻസെസ് (സംഗീതജ്ഞൻ)
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:21-ാം നൂറ്റാണ്ടിലെ വനിതാ ഗായകർ വർഗ്ഗം:1993-ൽ ജനിച്ചവർ വർഗ്ഗം:ഇംഗ്ലീഷ് വനിതാ ഗായകർ
മൊബൈൽ ബ്രോഡ്‌ബാൻഡ്
വിവരണം
പോർട്ടബിൾ മോഡങ്ങൾ ഉപയോഗിച്ച് കമ്പ്യൂട്ടറുകളിലേക്കും മറ്റ് ഡിജിറ്റൽ ഉപകരണങ്ങളിലേക്കും സെല്ലുലാർ ടവറുകളിലൂടെ വിതരണം ചെയ്യുന്ന വയർലെസ് ഇന്റർനെറ്റ് ആക്‌സസ്സിനായുള്ള മാർക്കറ്റിംഗ് പദമാണ് മൊബൈൽ ബ്രോഡ്‌ബാൻഡ്. ബ്രോഡ്‌ബാൻഡിന് ഒരു സാങ്കേതിക അർത്ഥമുണ്ടെങ്കിലും, മൊബൈൽ ഇന്റർനെറ്റ് ആക്‌സസിന്റെ പര്യായമായി വയർലെസ്-കാരിയർ മാർക്കറ്റിംഗ് "മൊബൈൽ ബ്രോഡ്‌ബാൻഡ്" എന്ന വാചകം ഉപയോഗിക്കുന്നു. ടെതറിംഗ് എന്ന പ്രോസസ്സ് ഉപയോഗിച്ച് ഒരൊറ്റ സെല്ലുലാർ കണക്ഷൻ ഉപയോഗിച്ച് ഒന്നിലധികം മൊബൈൽ സേവനങ്ങൾ ഇന്റർനെറ്റിലേക്ക് കണക്റ്റുചെയ്യാൻ ചില മൊബൈൽ സേവനങ്ങൾ അനുവദിക്കുന്നു.
മൊബൈൽ ബ്രോഡ്‌ബാൻഡ് ഉപകരണങ്ങളിൽ ലഭ്യമായ ബിറ്റ് നിരക്കുകൾ വോയ്‌സ്, വീഡിയോ, മറ്റ് ഡാറ്റ ആക്‌സസ്സ് എന്നിവയെ പിന്തുണയ്‌ക്കുന്നു. മൊബൈൽ കമ്പ്യൂട്ടറുകൾക്ക് മൊബൈൽ ബ്രോഡ്‌ബാൻഡ് നൽകുന്ന ഉപകരണങ്ങളിൽ ഇവ ഉൾപ്പെടുന്നു: ഇന്റർനെറ്റ് ആക്സസ് സബ്സ്ക്രിപ്ഷനുകൾ സാധാരണയായി മൊബൈൽ സേവന സബ്സ്ക്രിപ്ഷനുകളിൽ നിന്ന് പ്രത്യേകം വിൽക്കുന്നു.
ദുഖാൻ റാം
ജീവചരിത്രം
ഓൾ ഇന്ത്യ ഒഫ്താൽമോളജിക്കൽ സൊസൈറ്റിയുടെ ബിഹാർ യൂണിറ്റിന്റെ സ്ഥാപക പ്രസിഡന്റായിരുന്നു റാം. യഥാക്രമം 1952 ലും 1956 ലും പട്ന, ജംഷദ്‌പൂർ വാർഷിക സമ്മേളനങ്ങളുടെ സംഘാടക സമിതിയുടെ അദ്ധ്യക്ഷനായിരുന്നു. 1961 ൽ സംഘടനയുടെ ദേശീയ പ്രസിഡന്റായിരുന്നു. ഹൈദരാബാദിൽ നടന്ന ഓട്ടോറിനോളറിംഗോളജിസ്റ്റുകളുടെയും നേത്രരോഗവിദഗ്ദ്ധരുടെയും 1953, 1961 ദേശീയ സമ്മേളനങ്ങളിൽ അദ്ധ്യക്ഷനായ അദ്ദേഹം 1954–55 കാലഘട്ടത്തിൽ ഇന്ത്യൻ മെഡിക്കൽ അസോസിയേഷന്റെ ബീഹാർ ചാപ്റ്ററിന്റെ പ്രസിഡന്റായിരുന്നു. പട്ന ആസ്ഥാനമായുള്ള ഐ‌സിൻ‌ഡിയ - ഇൻസ്റ്റിറ്റ്യൂട്ട് ഓഫ് അഡ്മിനിസ്ട്രേറ്റീവ് സ്റ്റഡീസിന്റെ സ്ഥാപക പ്രസിഡന്റായിരുന്നു അദ്ദേഹം. നാഷണൽ അക്കാദമി ഓഫ് മെഡിക്കൽ സയൻസസിന്റെ സ്ഥാപകരിലൊരാളായ അദ്ദേഹം അതിന്റെ തിരഞ്ഞെടുക്കപ്പെട്ട ഫെലോ ആയിരുന്നു (1961). 1962 ൽ ഇന്ത്യാ സർക്കാർ അദ്ദേഹത്തിന് പത്മഭൂഷൻ ബഹുമതി നൽകി. പിന്നീട് 1962 ലെ ബീഹാർ നിയമസഭാ തെരഞ്ഞെടുപ്പിൽ സസാരാം നിയമസഭാ മണ്ഡലത്തിൽ നിന്ന് ഇന്ത്യൻ ദേശീയ കോൺഗ്രസ് സ്ഥാനാർത്ഥിയായി മത്സരിച്ച് പ്രജ സോഷ്യലിസ്റ്റ് പാർട്ടിയുടെ ബിപാൻ ബിഹാരി സിൻഹയ്‌ക്കെതിരെ 11984 വോട്ടുകൾക്ക് വിജയിച്ചു.
1990 ഏപ്രിൽ 16 ന് പട്നയിൽ 90 വയസ്സുള്ള ദുഖാൻ റാം അന്തരിച്ചു. ആറ് മക്കളുണ്ടായിരുന്നു. പട്നയിലെ ഒരു പബ്ലിക് സ്കൂളായ ''ഡോ. ദുഖാൻ റാം ഡി എ വി പബ്ലിക് സ്കൂൾ'' അദ്ദേഹത്തിന്റെ പേരിലാണ് അറിയപ്പെടുന്നത്. അസോസിയേഷൻ ഓഫ് ഒട്ടോറിനോളറിംഗോളജിയുടെ ബീഹാർ, ഝാർഖണ്ഡ് സ്റ്റേറ്റ് ബ്രാഞ്ചും ഹെഡ് ആൻഡ് നെക്ക് സർജൻസ് ഓഫ് ഇന്ത്യയും അദ്ദേഹത്തിന്റെ ബഹുമാനാർത്ഥം ''ഡോ. ദുഖാൻ റാം മെമ്മോറിയൽ ഓറേഷൻ വാർഷിക പ്രസംഗം ആരംഭിച്ചു.''
റോക്ക് ആൻഡ് റോൾ ഹോൾ ഓഫ് ഫെയിം
അവലംബം
വർഗ്ഗം:മ്യൂസിയങ്ങൾ
ദുഖാൻ റാം
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ബീഹാറിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:1990-ൽ മരിച്ചവർ വർഗ്ഗം:1899-ൽ ജനിച്ചവർ
കുട്ടികളിലെ ലിംഗപരമായ ഡിസ്ഫോറിയ
നിയുക്ത ലൈംഗികതയും ലിംഗ സ്വത്വവും തമ്മിലുള്ള പൊരുത്തക്കേട് കാരണം കാര്യമായ അസംതൃപ്തി (ജെൻഡർ ഡിസ്‌ഫോറിയ) അനുഭവിക്കുന്ന കുട്ടികൾക്കുള്ള ഔപചാരിക രോഗനിർണയമാണ് കുട്ടികളിലെ ലിംഗ ഐഡന്റിറ്റി ഡിസോർഡർ അല്ലെങ്കിൽ കുട്ടിക്കാലത്തെ ലിംഗപരമായ പൊരുത്തക്കേട് എന്നും അറിയപ്പെടുന്ന കുട്ടികളിലെ ലിംഗപരമായ ഡിസ്ഫോറിയ.
1980-ൽ ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സിന്റെ (DSM-III) മൂന്നാമത്തെ പുനരവലോകനത്തിലാണ് ജി.ഐ.ഡി.സി ഔപചാരികമാക്കിയത്. കൂടാതെ പ്രാഥമികമായി ലിംഗഭേദം പാലിക്കാത്ത പെരുമാറ്റങ്ങളെ ഇതിൽ പരാമർശിക്കുന്നു.. 1980 മുതൽ 2013 വരെ GIDC ഡി‌എസ്‌എമ്മിൽ തുടർന്നു. അഞ്ചാമത്തെ പുനരവലോകനത്തിൽ (ഡി‌എസ്‌എം -5) "ജെൻഡർ ഡിസ്‌ഫോറിയ" എന്ന രോഗനിർണയം ഉപയോഗിച്ച് ലിംഗവ്യത്യാസവുമായി ബന്ധപ്പെട്ട അപമാനം കുറയ്ക്കുന്നതിനായി ലിംഗഭേദം നിർണ്ണയിക്കാൻ ശ്രമിച്ചു. ഹോർമോൺ തെറാപ്പി, ശസ്ത്രക്രിയ തുടങ്ങിയ മെഡിക്കൽ ചികിത്സകൾ ഈ അവസ്ഥയെ സ്ഥിരീകരിക്കുന്നു.
ക്രോസ്-ജെൻഡർ ഐഡന്റിറ്റിയുടെയും പെരുമാറ്റങ്ങളുടെയും, പ്രത്യേകിച്ച് കുട്ടികളിൽ, രോഗനിർണയവും ചികിത്സയും സംബന്ധിച്ച തർക്കം 1980 മുതൽ സാഹിത്യത്തിൽ പ്രകടമാണ്. ചികിത്സാ ഇടപെടൽ കുട്ടികളെ കൂടുതൽ സുഖകരമായിരിക്കാൻ സഹായിക്കുന്നുവെന്നും മുതിർന്നവരുടെ ലിംഗ ഐഡന്റിറ്റി ഡിസോർഡർ തടയാൻ കഴിയുമെന്നും കൂടുതൽ വ്യാപകമായ ജി‌ഐ‌ഡി‌സി രോഗനിർണയത്തിന്റെ വക്താക്കൾ വാദിക്കുന്നു. സ്വവർഗ്ഗാനുരാഗികളുമായും ലെസ്ബിയൻ‌മാരുമായും തുല്യമായ ചികിത്സാ ഇടപെടലുകളെ (പരിവർത്തനം അല്ലെങ്കിൽ റിപ്പാരേറ്റീവ് തെറാപ്പി എന്ന് പേരിട്ടിരിക്കുന്നു) അമേരിക്കൻ സൈക്കോളജിക്കൽ അസോസിയേഷൻ, അമേരിക്കൻ സൈക്കിയാട്രിക് അസോസിയേഷൻ, അമേരിക്കൻ അസോസിയേഷൻ ഓഫ് സോഷ്യൽ വർക്കേഴ്സ്, അമേരിക്കൻ അക്കാദമി ഓഫ് പീഡിയാട്രിക്സ് എന്നിവ ഇതിനെ ശക്തമായി ചോദ്യം ചെയ്യുകയോ അനീതി നിറഞ്ഞതായി പ്രഖ്യാപിക്കുകയോ ചെയ്തു. ജനനസമയത്ത് നിശ്ചയിച്ചിട്ടുള്ള ലൈംഗികതയുമായി കൂടുതൽ യോജിക്കുന്നതിനായി ഒരു വ്യക്തിയുടെ ലിംഗ സ്വത്വവും ആവിഷ്‌ക്കാരവും മാറ്റാൻ ശ്രമിക്കുന്ന ചികിത്സ നീതിശാസ്ത്രപരമായി കണക്കാക്കില്ല എന്നാണ് വേൾഡ് പ്രൊഫഷണൽ അസോസിയേഷൻ ഫോർ ട്രാൻസ്‌ജെൻഡർ ഹെൽത്ത് (WPATH) പറയുന്നത്. ജി‌ഐ‌ഡി‌സി രോഗനിർണയവും അനുബന്ധ ചികിത്സാ ഇടപെടലുകളും പ്രായപൂർത്തിയായ ഒരു ട്രാൻസ്സെക്ഷ്വൽ ഐഡന്റിറ്റി അഭികാമ്യമല്ലെന്ന അനുമാനത്തെ ആശ്രയിച്ചിരിക്കുന്നുവെന്നും വിമർശകർ വാദിക്കുന്നു. ഈ അനുമാനത്തെ വെല്ലുവിളിക്കുകയും ക്ലിനിക്കൽ ഡാറ്റയുടെ അഭാവവും ഫലങ്ങളും ഫലപ്രാപ്തിയും പിന്തുണയ്ക്കുകയും ചെയ്യുന്നു.
കുട്ടികളിലെ ലിംഗവൈകല്യത്തിന് മുതിർന്നവർക്കുള്ള ട്രാൻസ്സെക്ഷ്വലിസത്തേക്കാൾ മുതിർന്ന സ്വവർഗ്ഗലൈംഗികതയുമായി കൂടുതൽ ബന്ധപ്പെട്ടിരിക്കുന്നു. ഇതിന്റെ പരിമിതമായ പഠനങ്ങൾ കാണിക്കുന്നത് ലിംഗപരമായ ഡിസ്ഫോറിയ രോഗനിർണയം നടത്തുന്ന കുട്ടികളിൽ ഭൂരിഭാഗവും പ്രായപൂർത്തിയാകുമ്പോൾ മറ്റ് ലിംഗഭേദം കാണിക്കാൻ ആഗ്രഹിക്കുന്നില്ല. മിക്കവരും സ്വവർഗ്ഗാനുരാഗികളോ ലെസ്ബിയനോ ആണെന്ന് ചികിത്സകൾക്കൊപ്പമോ അല്ലാതെയോ തിരിച്ചറിഞ്ഞുകൊണ്ട് വളരുന്നു.
വർഗ്ഗീകരണം
ലിംഗപരമായ ഡിസ്ഫോറിയ ഇല്ലാത്ത കുട്ടികളെ അപേക്ഷിച്ച് കുട്ടിക്കാലത്ത് നിരന്തരമായ ലിംഗവൈകല്യമുള്ള കുട്ടികൾക്ക് സ്വഭാവ സവിശേഷതകളുണ്ട്. ചില (എന്നാൽ എല്ലാം അല്ല) ലിംഗ വൈവിധ്യമാർന്ന / ലിംഗ സ്വതന്ത്ര / ജെൻഡർ ഫ്ലൂയിഡ് യുവാക്കൾക്ക് പരിവർത്തനം ആവശ്യമുണ്ട് അല്ലെങ്കിൽ ആവശ്യമാണ്. കൂടാതെ അതിൽ സാമൂഹിക പരിവർത്തനം (വസ്ത്രധാരണം, പേര്, സർ‌വനാമം എന്നിവ മാറ്റുക) ഉൾപ്പെടാം. പ്രായമായ യുവാക്കൾക്കും കൗമാരക്കാർക്കും മെഡിക്കൽ പരിവർത്തനം (ഹോർമോൺ, സർജിക്കൽ ഇടപെടൽ) ആവശ്യമാണ്. ചികിത്സ പുബെർട്ടി ബ്ലോക്കറുകളായ ല്യൂപ്രോറെലിൻ, അല്ലെങ്കിൽ ക്രോസ്-സെക്സ് ഹോർമോണുകൾ (അതായത്, ജനിക്കുമ്പോൾ ഒരു നിശ്ചിത പുരുഷന് ഈസ്ട്രജൻ അല്ലെങ്കിൽ ജനനസമയത്ത് ഒരു നിശ്ചിത പെണ്ണിന് ടെസ്റ്റോസ്റ്റിറോൺ നൽകുന്നത്), അല്ലെങ്കിൽ ഒരാളുടെ ഭൗതിക ശരീരം അവരുടെ ലിംഗഭേദം അനുസരിച്ച് കൊണ്ടുവരികയെന്ന ലക്ഷ്യത്തോടെയുള്ള ശസ്ത്രക്രിയ (അതായത്, മാസ്റ്റെക്ടോമീസ്, സാൽഫിംഗോ-ഓഫോറെക്ടോമീസ് / ഹിസ്റ്റെരെക്ടമി, ഫീമേൽ-ടു-മേൽ ട്രാൻസ്സെക്ഷ്വലുകൾ, ഓർക്കിയക്ടോമികൾ, സ്തനവളർച്ച, ഫേഷ്യൽ ഫെമിനൈസേഷൻ ശസ്ത്രക്രിയ, ആൺ-പെൺ ട്രാൻസ്സെക്ഷ്വലുകളിൽ നിയോവജൈനയുടെ സൃഷ്ടി) രൂപമാകാം. ലിംഗവൈകല്യത്തിന്റെ ചികിത്സയിൽ ചിലപ്പോൾ പരിവർത്തനത്തിനുള്ള കഴിവ്(സാമൂഹികമായും വൈദ്യപരമായും) ആവശ്യമാണ്.
പുറം കണ്ണികൾ
വർഗ്ഗം:ലിംഗ പഠനം